Kadang awak dewe nek kuliah iku nek wes kadung kerkel, biasane isok sampe bengi. Kadang onok sing inisiatif gawe gak moleh, tapi onok sisan sing milih moleh. Padahal moleh bengi-bengi iku akeh gak amane, opo maneh gawe arek wedok. Akeh banget kejahatan sing biasane terjadi pas bengi, salah sijine begal. Nek wes ngono, kudune sing lanang iki ngancani konco wedoke nek onok sing kate moleh pas bengi. Isok diterno langsung, utowo dituti ket mburi nek nggowo motor dewe-dewe. Arek wedok sing dikancani koyok ngono iku pasti bakal berterima kasih banget soale wes dijogo. Dadi gawe awakmu arek lanang, inisiatif o gawe ngancani konco wedokmu sing kate moleh pas bengi.


Aku ora ngerti kenapa jedhing ning SD Inpres cedhak omahku mesti rusuk lan mesti akeh sampah. Wiwit aku cilik lan sekolah ning kono, jedhing iki dadi salah siji lokasi sing jarang banget diresiki lan sering ana sarang laba-laba, bungkus plastik, kanthi sisa kotoran sing durung disiram. Aku nganti  trauma marang jedhing kuwi lan milih ngempet kanthi bali sekolah. Pirang taun sak uwise kuwi, adhiku uga melu sekolah ning SD kuwi lan jare ganti kepala sekolah. Kepala sekolah kuwi wong sing resikan banget lan mblenekan yen ndelok jedhing sing rusuh kuwi. Akhire, jedhing kuwi diresiki saban dina lan dicat maneh. Jedhing kuwi uga dipasangi lampu ben ora medeni.


Jumbul polahe menang undian iku wes lumrah kanggo wong-wong sing ora tau menangno undian. Opo maneh kanggo wong sing ancene uripe nag ngisor utowo wong sing nang deso. Perkoro sing koyok ngeniki, nag jaman saiki yo wes akeh soale kanggo sponsor nag undian iku temenan. Terus wong sing kaget menang undian iku biasane senenge megialan soale ora ono kedadean sing temen-temen iso dadekno atine seneng sak durunge. Soale uripe wes kebingungen ambek perkoro urip sing diadepi nang uripe. Kadang roso sing jumbul iku maeng yo iso dadekno sampek ora karuan senenge sing iso ngetokno emosi ora karuan soale saking bungahe nang atine.


Yen awak dhewe ketinggalan pesawat, sepur, utowo bis kui rasa getun banget. Awak dhewe ora nyongko yen sepure kui iso mangkat luwih gasik sak durunge awak dhewe teko. Biyen, misale perkoro numpak sepur, awak dhewe telat kui isih memungkinkan tetep mangkat. Soale pas kui sepur kui sok-sok tekone telat karo jadwale. Biyen iso tekan 30 menit malah telate. Yen saiki wis ora iso, mergone moda transportasi saiki sing saiki akeh sing tepat waktu. Sepur saiki mangkat sesuai karo sing ditulis neng tiket. Ora kecepetan utowo telat barang mung sak menit. Neng Bandara uga aksese saiki gampang banget. Misale awak dhewe ora iso numpak kendaraan pribadi donone, wis akeh dicepake tranporasi umum kanggo awak dhewe mangkat neng kono. Dadi saiki, angel banget kanggo awak dhewe duwe alesan ketinggalan transportasi.


Udan gedhe kuwi marai omahku kebanjiran. Jarene iki kabeh banjir kiriman saka kecamatan sebelah, kamangka banyune rusuh lan uga njijiki. Akeh sampah padha kegawa kaya sampah got, plastik, godhong, lan sing paling parah yaiku ning omahku ana gedhebog gedhang sing wis bosok, Sampah-sampah iki ninggalake akeh kewan kaya set, nyamuk, laler, lan uga uler. Bapakku uga nemu ula ning kono. Aku yen iling mesti kerasa merinding lan kaya nggilani. Kamangka, aku karo ibuku reresik kabeh sampah kuwi kanthi resik. Banjir iki sing kaping sepisan, kamangka ora ana sing nyangka yen sampahe bakal akeh. Para ketua RT uga nggolek bantuan kanggo ngangkut sampah iki.


Pancen angel yeng ngomongake babagan keadilan ning kantor. Apa maneh yen awak dhewe iki duwe perkara sing kudune ora cocok karo wong liya nanging isih jajal dibanding-bandingke. Tindak lan tanduk iki bisa dadi motivasi utawa marai depresi. Kamangka ana cara-cara sing bisa ditiru kanggo ngurangi stres iki yaiku aja mikirake babagan sing ora penting kaya omongan sing elek uga omongan sik sekirane bisa ngganggu gawean. Banjur wani komunikasi yen ana sing ora beres ning kantor ben kesejahteraan uga bisa kejaga. Kaping telu yaiku golek kegiyatan sing sekirane nyenengake amarga bisa dadi sarana hiburan kaya olah raga, kegiatan seni, lan sak panunggale.


Wong sing kate ujian iku pasti ngelakoni sembarang kalir persiapan ben isok lulus. Sing paling akeh tak gatekno iku pasti bakal luwe rajin gawe sinau materi sing diujikno karo luwe akeh ngelakoni latihan soal kisi-kisi ujian iku mau. Saking nggetune gawe nyiapno, kadangan mereka iku maleh lali gawe mangan. Padahal mangan iku hal sing paling penting gawe ngisi energi ben awakmu tetep isok fokus sinau. Nek atek gak mangan, utekmu iku gak bakal isok digawe mikir. Sing onok, awakmu maleh pegel dewe tapi gak onok ilmu sing melbu nang utekmu. Dadi gawe awakmu sing lagi persiapan ngadepi ujian, ojok lali mangan yo rek.


Awak dewe pasti tau ketemu ambek pelayan utowo petugas sing malesi utowo marakno awak dewe emosi karepe dewe. Alesane iku pun yo muacem-macem. Mulai teko pelayane sing lelet, sing keliru garap kerjaane, utowo ancen pelayane sing nggapleki teko konone. Nek ketemu ambek pelayan modelan koyok ngono, wajar banget kok nek awak dewe emosi sampe ngamuk. Soale kan kudune petugas utowo pelayan iku ngekeki pelayanan sing maksimal gawe pelanggane. Nek gak maksimal, berarti pelayan iku gak njalano kerjaane dengan serius. Dan awak dewe sebagai pelanggan berhak protes sisan nek entok pelayanan sing elek. Nek pelayanan wes elek, jeneng toko utowo instansi iku mau bakal elek. Pelayanan sing gak maksimal iku dadi ngerugikno rong pihak, yaiku pelanggan karo instansi.


Petugas-petugas saiki iku macem-macem, ono sing ramah ambek sopan, ono sing tegas ambek peraturan tapi gelek disrengeni wong. Biasane wopng srengen nang petugas iku yo polahe petugase maeng kaku ambek peraturan sing wes ono. Padal perturan iku ora kudu dituruti kabeh, opo maneh masyrakat iku bedo-bedo. Mangkane saiki akeh wong ngamuk nang petugas soale petugase ora ngerti carane nyambut wong sing apik, tapi sing dingerteni mok peraturan sing paik. Nah perkoro ngeneki masio sepeleh tapi kudu ditolehno ndase petugase ben ora dadekno wong srengen nang petugase. Biasane nginiki iku kedaden nang petugas sing wes tuwek-tuwek ambek sing lawas-lawas soale ora delok keadaan sing wes anyar.


Wong nag tau duwe pengalaman sing jijiki nag uripe mesti nag lapo-lapo karo perkoro sing ancene duwe hubungan karo pengalaman sing jijiki maeng mesti ati-ati mergo wedi kedaden maneh. Nah kudune wong sing koyok ngunuku maeng ora atek kosroh garape mergo nag diangger ae oleh lapo-lapo yo bakal kedaden perkoro sing jijiki maneh. Contohne wong sing wetenge loro mergo mejen polahe mangan sambel terus akhire keceret nag katok kan yo jemberi, terus nag waras ngelakoni mangan sambel maneh mergo deke iku yakin ora bakal kedadean maneh padal yo wes ngerti nag wetenge iku ora kenekan. Nah sing koyok nginiki ancene kudu diati-ati.


Akeh wong sing wedi nag ate tampil iku kenek demam panggung. Nah wong sing tau ngalami ngunuku maeng yo akehe pol ora mok siji loro tok, tapi akeh-akehe artis barang yo tau kenek ngunuku pas ate tampil ambek pas tampil barang. Terus anjuran ben ora kenek demam panggung yaiku kabeh opo sing ate ditampilno mboh iku pidato, lagu, utowo opo ae iku disiapno sak apik-apike ben pas tampil ora ono sing ganjel nang pikiran ambek ono sing lali sing akhire dadekno pikirane bingung ambek dadekno pikiran kotong pas nang panggung. Mari ngunu nenangno pikiran iki barang yo perlu soale nag pikirane iku maeng ora tenang mesti bapak ora karoan. Dadi anjuran iku maeng termasuk saran teko wong sing ahli ambke sing tau ngalami demam panggung.


Jaman biyen, ning cedhak omahku kuwi ana peternakan sing saban sore, mesti ana mobil saka peternakan kuwi metu saka kandhang lan ning mburine mesti ana kewan ternak kaya sapi, wedhus, pitik, uga yen cedhak wayah imlek utawa natalan, uga kadhang ana babi. Ning kampungku dalane ora sepira gedhe. Kamangka, pas mobil saka peternakan kuwi metu, wong padha semingkir amarga wedi kesrempet. Nanging, ana siji kedadian sing marai aku merinding lan wedi tekan saiki amarga mobil iki tau nabrak telu bocah cilik sing lagi dolanan ning pinggiran dalan. Rasane kuwi isih kebayang getih lan swarane para ibu sing jejeritan amarga kuwi. Untunge bocah kuwi mung lecet setitik.


Onok akeh banget cara nabung sing sesuai ambek kepribadian tiap uwong. Salah siji metode nabung sing paling efektif iku nduwe rong rekening bank. Dadi sing siji digawe transaksi, sing siji bener-bener khusus digawe tabungan. Hal iki fungsine cek duitmu gak bakal kecampur dadi siji nang sak rekening tok dan ngindari duit tabungan sing gak sengojo digawe transaksi. Rekening sing khusus digawe tabungan yo bener-bener wes diniati gawe tabungan dan gak bakalan mbok jupuk duite kecuali nek wes kepepet banget. Kartu debit sing rekening tabungan pun gak perlu mbok deleh nang dompet, cukup simpen nang lemari dan mek digawe pas nglebokno duit sing ditabung tok. Nek wes ngono, keuanganmu bakal luwe stabil.


Kadang mbasio awak dewe gak nyontohno, arek iku tetep isok nduwe kebiasaan main tangan. Kebiaaan iku isok didapetno teko lingkungan sekolahe utowo tontonan sing didelok karo arek iku. Awak dewe sebagai wong tuwo kudu cepet-cepet ngilangno kebiasaan elek iku ben gak tambah tuman. Onok pirang langkah sing isok dilakoni. Siji, ditegur nek arek iku nggepuk adike utowo kakake. Loro, diajari nek nggepuk uwong iku gak apik dan ajarno sisan nek nggepuk, engkok isok ae bakal dibales luwe lara maneh. Telu, ajarno arek iku gawe ngelola emosine dan keki apresiasi nek arek iku berhasil, contohe koyok ngekeki jajan senengane utowo dipuji.


Seneng polahe anggoto keluarga lahir yoiku roso sing garai ati iku sumringah polahe delok ono salah sijine keluarga sing bakal teko utowo lahir. Muncule roso ngeneki asline teko pikiran sing apik terus keterusan mlayu nang ati, akhire teko ati maeng dadi roso sing nyenengno. Masio roso ngeneki apik, tapi ojo sampek dadikno roso seng mangkelno teko ati polahe roso seneng sing kebacot utowo kenemenen. Roso mangkel iku asline yo teko roso seneng sing pol gedene terus ketubruk ambek perkoro sing sepele sing menurutmu ora pantes maleh dadi roso mangkel. Mangkane nag duwe roso seneng ojo pol senenge, terus nag duwe roso mangkel yo ojo pol mangkele.


Koncoku iku biyen pas sekolah iku tau ngelakoni perkoro sing garai deke iku isin terus jarene deke iku termasuk perkoro sing dadekno pengalaman sing paling elek nang uripe. Pas iku deke iku wetenge loro terus diempet, soale ulangan sing diadakno langsung nang sekolah dino iku. Nah deke iku ngempet sampek akhire deke iku ngentut buanget terus ambune iku megilan ora enake. Terus mari ngunu diguyu ambek bocah-bocah karo dienyek ora karoan polahe saking basine ambuni. Mangkane deke iku kisinen terus budal nang jeding ambek nyumpet irunge soale kambon. Mari ngunu pas balik nang jero kelas deke iku yo rodok isin terus ngomong nang aku nag perkoro iku termasuk pengalaman urip sing mangkelno ambek sing paling ngisini.


Pirang uwong sing kate operasi iku biasane ngeroso cemas terus wedi karepe dewe. Hal iku wajar, soale operasi iku tindakan sing serius, bahkan onok sisan sing ngomong nek operasi iku taruhane nyowo. Yo sopo sing gak wedi ya. Tapi onok cara gawe ngurangi rasa wedi ambek cemas iku mau ben proses operasi luwe lancar. Siji, kumpulno informasi sing akeh tentang kabeh hal sing berkaitan ambek operasi sing kate mbok dalani ben rasa cemas iku berkurang. Loro, ngomong nang dokter sing nangani awakmu ben dokter iku isok nenangno awakmu sisan. Telu, lakoni hal sing isok marakno awakmu rileks koyok dipijet, utowo yoga ringan. Papat, mangan panganan sing sehat. Kadang panganan sing melbu nang cangkem iku isok ngaruh nang mood sisan. Limo, istirahat sing cukup ben kondisimu tambah prima. Terakhir, mikir positif dan akeh dungo.


Meditasi sak durunge nampil ning ngarep umum kuwi penting banget kanggo nenangake lan marai pikiran luwih fokus. Kanggo para penari, meditasi iki uga bisa dadi salah siji kebiasaan kanggo nyambungake ati marang Gusti lan kanca-kanca sing ana ning jero pertunjukan kuwi. Salah siji kebiasaan meditasi iki arane telepon siri. Carane kabeh penari ngumpul lan merem. Penari iki kudu lungguh kang nyaman miturut postur. Banjur parapenari iki kudu fokus ndelok warna apa wae sing ana ning ngarepe saka buah pikiran. Banjur, sesi kuwi ditutup karo madhakake werna sing ana ning pikiran para penari. Kadhang ya ana sing ora percaya marang tradisi iki, nanging hasile uga bisa dadi bukti yen fokus kuwi ngaruh marang tarian.


Nag ono wong sing biasane terkenal wonge apik ambek biasane ngelakoni perkoro sing biasa-biasa ambek apik, mesti nag ngelakoni perkoro elek iku wedine setengah mati, nah mangkane nag ancene iku termasuk perkoro elek kudune wong sing ngelakoni perkoro iku maeng yo nang leren ben ora sampek konangan wong liyo, mergane nag sampek konangan mesti bakal isine setengah mati. Dadi kampung durung konangan nag ngelakoni perkoro elek yo nang dimareni mergo iku isek durung nemen, polahe nag wes kadung nemen bakal ajor nag konangan, opo maneh nag wes kadung biasa ngelakoni penggawean apik karo terkenal wong apik yo tambah dadi perkoro sing ngisini wong.


Ulan wingi iku aku dijak ziarah nang salah sijine wali sing ono nang Kota Pahlawan, nah pas sepedaan rono moro-moro ono wong sing teko montor iku idu ngawur sampek kenek tangane koncoku, akhire koncoku langsung mandek ambek gedeg-gedeg terus ijok banyu kanggo ngilangi idune wong sing ora colo maeng. Mari ngunu deke iku ngambu tipete idu sing ono nang tangane maeng ambek gedeg-gedeg endase mergo deke iku jembere megilan karo sing jenenge idu sing teko wong liyo. Nah sing garai deke jember iku yo mergo ambune iku ora iso ilang, terus nag pengen ilang iku mesti kudu disabun. Nah pas waktu iku ora ono sabun mergo nang dalan, ngunu koncoku mampir nang mesjid mergo nang jero mesjid iku mesti biasane ono sabun.


Omahku kerep dileboni karo khewan-khewan utowo serangga. Kui marake aku lan kabeh keluargaku kui gilo. Awak dhewe wis pindah omah tekan peng telu. Sakben awak dhewe pindah kui mesthi neng omah sing kerep dileboni khewan sing aneh-aneh. Serangga sing kerep melebu neng omah-omahe awak dhewe kui laba-laba. Laba-labane kui dudu sing cilik. Laba-labane sing ono kui sing gedhe. Neng omahku kui, tau kerep dileboke cicak. Cicake kui okeh banget koyo neng sakben ruangan kui awak dhewe iso nemoke luwih seko telung cicak. Lan sing paling marake mangkel kui, omah kui kerep dileboke tokek. Ora mung swarane wae sing ganggu, nanging teleke uga marake awak dhewe gilo.


Aku duwe konco cerak. Pas awak dhewe lagi anyar-anyaran kenalan, ono kededean sing aku angel lalike. Pas awak dhewe pisan kenalan kui, dheweke jajake aku mangan awan. Awak dhewe ketemu neng kantin cerak kampus. Awak dhewe kuliah neng universitas sing podo nanging fakultase dhewe bedo. Awak dhewe iso cerak mergo nganggo kelambi gurp musik sing mirip. Grup musike kui arang dikenal wong, dadine pas ketemu ono wong liyo sing seneng awak dhewe dai seneng banget. Pas ketemu neng kantin, dheweke bayari aku mangan neng kantin. Pas ketemuan selanjute, awak dhewe ketemu neng panggon sing podo. Pas rampung ngobrol, tak kiro dheweke arep bayari aku meneh. Jebul wis ora. Aku pas kui kebacut pamitan disikan. Aku dadi ngeroso isin pas kui. Dadine pas ketemuan keloro kui, gentenan aku sing jajake.


Minggu wingi aku ana latian diklat saka kantor. Diklat kuwi ana kerja sama karo SAR lan uga ana materi babagan renang. Aku ngelakoni kuwi ya kaya biyasane, nanging kancaku ora. Jenengne Ratih, dekne ngerasa wedi banget amarga ndelok banyu sing jero lan uga akeh kaya laut, kolam renang gedhe, sendang, lan sak panunggale. Ratih iki ngerasa yen banyu kuwi bakal marai kelem lan uga bisa mbahayakake amarga ning jerone ana kewan kaya baya, ula, iwak gedhe, lan uga liyane. Sak durunge nglangi, Rani ngerasa awake kaku kabeh lan kuwi marai angel sinau ning kolam. Banjur Rani milih mundur wae saka sesi renang amarga wis ngerasakake sesek.


Sing jenenge wong normal, nga oleh hadiah utowo penghargaan mboh teko endi mesti duwe rosos bunga utowo rosos seneg masio iku saitik utowo akeh. Lah roso seneng polahe oleh penghargaan maeng biasane wong-wong iku ngeramekno roso senenge maeng, nag nang deso iku dianggep syukuran. Yo asline ora masalah ambek ngerayakno utowo syukuran maeng tapi yo kudu jogo roso seneng ambek olehe mujudnoe roso seneng maeng soale nag kenemenen iso dadekno roso elek-elek sing metu teko wong sing nang pinggire koyok roso iri ambek mangkel. Mangkane nag ngerasakno roso seneng polahe oleh penghargaan sak cukupe wae ojo sampek kenemenen soale iso garai wong mangkel ambek awak dewek.


Histrionic personality disorder utawa HPD kuwi yaiku salah siji gangguan kepribadian sing ditandai karo gejala terus-terusan golek perhatian lan uga duwe perubahan emosi sing ekstrem, Wong kang duwe HPD iki pengen dadi pusate perhatian ning ngendi wae lan bisa mbahayakake wong sing ana ning kantor. Wong sing duwe HPD iki bisa duwe kepribadian sing apik lan nyenengake, nanging wong iki ya butuh perhatian sing akeh saka wong lan sering marai wong ora nyaman. Wong HPD iki uga sering marai wong liya ngamuk lan mangkel amarga golek perhatian saka njupuk gawean wong liya. Faktor penyebab HPD yaiku genetik, sosial, lan psikologis.


Awak dhewe ora entuk panik yen lagi dioyak asu. Soale, yen awak dhewe panik, awak dhewe kerep ngelakoke hal-hal sing aneh lan kui malah gawe asune soyo nesu. Awak dhewe mungkin ora iso ngindari bakal dioyak asu. Senadyan awak dhewe arang delok asu liar, nanging akeh wong sing ngingu asu saiki. Dadi kemungkinan awak dhewe dioyak asu mesthi ono. Lan awak dhewe kudu sinau ben ora dadi panik yen kui kedadean. Panik kui ora ngerampungke perkorone, malah iso nambahke perkoro sing wis ono. Awak dhewe ora iso ngadelke terus pemilike kui ono kanggo nenangke asune sing diingu. Makane kui, awak dhewe tetep kudu tenang pas lagi dioyak.


Jenenge wong nek wes selingkuh iku wes gak isok disepuro. Nek kate ngadepi pasangan sing selingkuh iku rasane rodok menantang soale kudu nahan emosi, padahal rasa kecewa ambek amarah iki wes mrengkel dadi siji. Tapi mbasio ngono, awakmu kudu tetep ati-ati gawe nyikapi pasangan sing selingkuh cek gak salah pilih dan berakhir nyesel. Onok cara gawe ngadepi pasangan sing selingkuh. Siji, kendalikno awakmu. Pastikno kondisi awakmu lagi stabil sak durunge ketemu karo pasanganmu. Loro, ngomong empat mata terus utarakno perasaan satu sama lain. Mulai teko ngelakoni quality time bareng, terus pelan-pelan ajak gawe ngomong jujur. Telu, pertimbangno hubungan. Nek wes mari jujur-jujuran, wayahe nentukno, kalian bakal terus bareng opo pegat. Papat, coba nyepuro pasanganmu. Bah opo hasil akhir sing mbok putusno, tetep sepurakno pasanganmu. Limo, move on. Iki maksute berubah dan gak larut kalo masalah sing wes tau kedaden.


Koncoku pas dai karyawan tau ngamuk polahe ora oleh keadilan teko duwurane. Nag sing garai ora adil iku maeng tibake bocahe iku nyaingi ponakane duwurane sing sak devisi ambek bocahe. Nah polahe ora trimo, bocahe ora mok ngamuk tok, tapi yo langsung lapor nang bos pusate ambek konco-koncone sing tau dikonokno ambek duwurane maeng. Terus kanggo nguatno bocahe yo ora mok sukur ngelporno tok, bocahe nyiapno bukti ambek data sing ancene nguatno laporane maeng. konco-koncone yo dijak ngunu sisan. Akhire teko laporan iku maeng koncoku akhire oleh keadilan teko kantor pusat, ambek dieleh nang jabang liyo seng sekirane koncoku maeng iso kerjo ambek anteng.


Aku tau keweden pas remku blong nang daerah Cangar. Nah sing garai rem blong iku maeng asline polahe reme maeng kepanansan terus dadekno masuk angin nang reme maeng. Rem masuk angin iku ancene gelek kedaden kanggo sepeda sing gawe rem cakram soale nak ngerem iku gawe rem hidrolik sing nag gelek digawe utowo dipenyet terus erime bakal panas akhire nguap terus dadekno angin nang jero cairan sing digawe ngerem maeng. Nag wes masuk angin ngunuku ancene angel nag dandani. Tapi aku wes gelek ngalami ngunuku dadi ben rem blong maeng ora medeni aku biasane gantian gawe reme maeng ben ora panas terus cairan hidrolike yo ora panas akhire ora masuk angin.


Pas kentute dhewe wis ora iso ditahan meneh, ojo ditahan-tahan meneh. Yen awak dhewe nahan ngentut terus ora apik kanggo awak. Perkoro isin ora usah dipikir. Mungkin rasan isine kui ora iso ilang. Nanging awak dhewe iso ngindari tudahan wong-wong, awak dhewe kui wong sing ngentutan. Awak dhewe mung ora iso ngelakoke opo-opo. Yen awak dhewe wis ngentut, lalike wae awak dhewe bar ngelakoke kui. Wong-wong neng sekitar dhewe ora ono bukti kanggo ngomong yen awak dhewe sing ngentut. Sing kudu awak dhewe lakoke kui mung ora usah ngaku. Ben wong-wong podo salah-salahan dhewe-dhewe. Sing penting awak dhewe sehat terus mergo ora nahan-nahan ngentut.


Pas awak dhewe ngeroso keram pas lagi renang neng tengah kolam kui mesthi, awak dhewe bakal ngeroso wedi. Nanging awak dhewe ora perlu kuwatir, mergo ono penjogo kolam sing bakal nulungi awak dhewe. Nanging sebenere, awak dhewe tetep iso nyelametke awake dhewe tanpa pitulungan wong liyo. Supoyo iso nyelametke awake dhewe ono beberapa hal sing iso dilakoke. Sing kesiji, awak dhewe ora usah panik. Panik kui mung gawe awak dhewe luwih angel ngapung. Sing keloro, biasane sing keram kui mung salah siji sikil. Dadi awak dhewe iso renang neng pinggir nganggo sikil sing ora keram lan loro tangan. Sing ketelu, awak dhewe iso narik sikile dhewe sing keram pas wis mentas seko kolam. Sing kepapat, awak dhewe kud nunggu dilit sak durunge lanjut renang meneh.


Bar awak dhewe diseneni kui mungkin akeh seko awak dhewe kui dai lara ati, neng jobo awak dhewe salah opo ora neng perkoro kui. Rasa wedi sing jedul sakdurunge lan sak wise diseneni kui koyo ora ilang-ilang. Ben roso wedi kui kurang lan ora lara ati pas lagi diseneni, ono hal-hal sing awak dhewe pahami. Sing kesiji, awak dhewe kudu ngerti yen awak dhewe kui salah. Ora ono wong sing bener terus neng uripe, wong sing awak dhewe anggep sempurna wae iso ngelakoke siji-loro kesalahan. Sing keloro, awak dhewe kudu nrimo kenyataan yen awak dhewe kui salah lan diseneni iki dadi salah siji carane ngejalanke konsekuensi seko apa sing awak dhewe lakoke. Yen awak dhewe ngelakoke kabeh kui, awak dhewe ora bakal keroso lara ati pas diseneni.


Kentut iku hal sing normal. Jare MedlinePlus, roto-roto menungso iku ngentut antara ping 13—21 ben dinone. Tapi, kadang onok kondisi ndek ndi awak dewe kentut luwe akeh teko angka normal iku mau. Nek awak dewe mulai sering ngentut, berarti onok sing gak tepak nang wetenge awak dewe. Kadang ngono sampe marakno awak dewe mules. Nek wes ngono, awak dewe kudu njupuk tindakan. Cara ngatasi sering ngentut iku koyok ngene. Siji, ngindari panganan sing isok marakno kentut. Loro, mangan luwe sering tapi porsine luwe sitik. Telu, mangan utowo ngombe luwe lambat. Papat, olahraga teratur minimal 30 menit ben dinone. Limo, ngurangi konsumsi panganan berlemak. Enem, ngindari rokok karo permen karet. Terakhir, hindari ngombe soda.


Awakmu wes pacakan sampe ketok ayu, milih klambi sing paling apik sing onok nang lemarimu, dan wes semangat gawe metu omah. Terus pas metu omah, dadakno awakmu nganggo klambi sing podo plek karo wong liyo sing papasan karo awakmu. Pasti awakmu rodok panik terus isin karepe dewe, utowo pingin balik omah gawe ganti klambi liyane. Tapi awakmu lagi ndek situasi gak mungkin balik omah. Terus opo sing kudu mbok lakoni? Aku nduwe tips e. Siji, nganggo o jaket sing isok gawe nutupi klambi kembaran iku mau. Loro, nganggo aksesori gawe ngubah tampilan outfit. Telu, telfon konco utowo dulurmu gawe nggawakno klambi. Papat, berusaha seliden teko wong iku mau. Terakhir, cuek ae dan pura-pura gak nyawang.


Indonesia iku terkenal ambek sembarang kalir kisah makhluk supernatural. Salah siji hantu sing paling terkenal nang Indonesia iku jenenge pocong. Pocong iki sejenis hantu sing berwujud menungso sing dibungkus karo kafan. Onok sisan sing nyebut pocong iki dadi hantu kafan. Konon, pocong iki arwah wong mati sing keperangkap nang kafan mereka. Nek jare mitos e wong Jowo, jiwone menungso iku bakal urip nang njero bumi selama 40 dino mbarine mati. Nek iketan kain kafan iku gak diculno selama 40 dino, mereka bakal metu teko kubur gawe njaluk tulung nang wong-wong ben iketan kafane ndang diculno. Nek wes diculno, jiwa iku mau isok ilang teko bumi.


Wong sing duwe penyakit lambung iki mesti sering ngerasakake ora nyaman yen lagi kumat, kaya misale ngerasa pengen muntah lan uga ngerasa wetenge perih. Wong kang lara lambung iki mesti ngetokake muntah cairan sing rasane kecut lan wernane bening. Cairan kuwi kalebu cairan asam lambung sing ndadekake respon awak lan sinyal yen lambung lagi bermasalah. Nanging sing bahaya yaiku asam saka lambung iki yen diterusake bisa ngerusak untu amarga sifate asam sing bisa marai untu keropos lan rusak emaile. Asam lambung iki uga saban isuk kadhang ngewenehake reaksi sing ngerangsang wong kanggo muntah senajan mung kena sikat utawa banyu putih.


Piala sing ana ing omah saya suwi saya akeh. Meh saben semester aku nrima piala amarga aku mesti dadi mahasiswa sing bijine apik. Aku njaga banget supaya piala iku ora gampang rusak lan bisa awet. Nomer siji, saben minggu aku mesti ngeresiki piala iku karo gombal teles. Ning saben dina uga kudu tetep diresiki karo kebus utawa kemoceng supaya bleduge ora numpuk. Nomer loro, piala-piala iki taksimpen ana ing lemari kaca. Iki njaga supaya nalika ana dulur utawa tangga sing isih bocah ora nggawe dulinan piala iki lan nggarakke piala iki pecah. Sing terakhir, kudu gelek didelok nalika ana piala sing meh rusak kudu ndang dibenakne.


Pas SMA aku duwe konco sing wong tuwane wis cerai. Aku karo dee hubungane lumayan cerak. Awak dhewe kerep ngobrol lan beberapa kali lungo bareng. Seko interaksi pas kui, aku ora ngeroso dhewe duwe kepribadian sing bedo karo liyane. Hubungane koncoku karo bapak-ibu e biasa-biasa wae. Nanging pancen, seko critone dee, aku durung krunge bapak lan ibu e ketemu bareng-bareng meneh, kecuali pas dee dirawat neng omah sakit mergo kecelakaan. Dee wonge tetep akeh senyum sering guyon. Koncoku adoh seko sifat menyendiri. Dee kui wong sing paling cerewet sak kelas. Seko dee aku dadi luwih paham, jebul stereotipe anak sing wong tuwane cerai kui ora mesthi dadi anak sing elek.


Bayi sing lagi wae lair mesthi ora bisa apa-apa. Mung nangis, nyusu, ngising, lan turu. Yen kerasa luwe, lara, ngantuk, bayi mung bisa nangis. Ana pirang-pirang cara supaya bayi ora nangis wae senajan isih wae dilairake. Kaping siji, kudu ngerti kapan wektune bayi iku nyusu. Dadi kudu cepak lan lek bisa bayi mesti wareg supaya ora nganti kerasa luwe. Kaping loro, kudu dibiyasakake turu nalika wis bengi. Supaya bayi ora keterusan nalika bengi melek lan nalika awan turu. Kaping telu, kudu peka nalika bayi bisa ngising kapan wae. Dadi kudu gelek didelok menawa wis wektune bayi iku ngising kudu cepet diganti klambine.


Biyasane ning dina Sabtu, sekolahe Anang ngadakake kegiyatan ekskul lan kabeh ekskul kuwi dilaksanakake bebarengan. Ning semester anyar iki, Anang pindah ekskul, sing wingi melu ekskul jurnalistik saiki pindah ning ekskul karya ilmiah. Pas Anang pindah kelas, Anang ndelok kanca-kancane kok isine wedhok kabeh. Para siswi ndelok Anang kanthi mesem ngempet ngguyu. Wis ana 15 menit, para siswi kuwi ngenteni pengajar jebul sing mlebu yaiku Bu Asti, guru agama ning sekolahe Anang. Bu Asti meneng wae nggatekake Anang lan mulai ekskul, jebul Bu Asti ngajar ekskul masak lan Anang salah kelas. kamangka kanca-kancane saiki padha ngguyu lan ora ngilingake amarga Anang bocah anyar ning ekskul kuwi.


Dibandingke konco-koncoku, aku sing itungane paling telat duwe montor dhewe. Konco SMP-ku wis ono sing nganggo motor menyang sekolah. Pas kelas 1 SMA uga podo, wis akeh koncoku sing montoran menyang sekolah. Pas kui, aku wedi jaluk montor neng wong tuwoku mergo aku ngerti awak dhewe ora dhuwe duwit akeh. Pas ibuku ono rejeki, aku ditukoke motor, Honda Revo 110 cc sing anyar. Wernone motorku ireng, ono sleret werno abang neng stikere. Tarikan gas ora abot lan swara knalpote ora berbeiki kuping. Sing paling tak senengi seko montor kui hemate. Isi bensin 20 ewu iso dienggo seminggu luwih bola-bali sekolah-omah.


Peresaan sing paling sedih sing tak rasake kui pas dikuciwake karo seniorku neng sanggar tariku. Selama iki aku selalu ngidolake sosoke dee. Mase kui ketok dhuwe wibawa. Bocah-bocah kerep jaluk saran neng dee pas sanggar tari kui ono masalah. Lan solusi sing ditawarke karo dee kui apik lan kabeh setuju karo usalane. Nanging, akhir-akhiri iki, aku ngerti sifat eleke. Dee ora amanah banget perkoro duwit. Dee tau nyilih duwit kas neng bendahara tanpa sepengetahuan ketua sanggar. Pas ketua sanggar kui ngerti lan nagih neng senior kui, dee ono akeh alasen. Janjine 3 sasi ngebalike duwite kui lagi dibalik setaun sesoke. Aku dadi ora iso hormat meneh karo dee.


Awak dhewe ojo melu-melu wong liyo ngidu sembarang. Ben wong liyo ngelokoke opo sing dheweke senenge, nanging awak dhewe sebagai wong sing ngerti adab kui, awak dhewe kudu jogo polahe dhewe neng lingkungan. Delok idu neng dalan kui marake wong-wong sing liwat podo jijik. Awak dhewe ora entuk ngeroso wong liyo jijik. Awak dhewe mungkin ora kenopo-nopo delok idune dhewe. Nanging, awak dhewe mesthi jijik delok idune wong liyo. Awak dhewe uga ora kepengen delok idu sing dudu idune awak dhewe. Awak dhewe kudu ngurmati perasaane wong liyo. Yen misale awak dhewe jijik karo idu kui wis sak yogyane awak dhewe ora ngidu sembarangan.


Yen awak dhewe wis ngerti  awak dhewe kui gampang banget mukok pas lagi perjalanan adoh, awak dhewe wis kudu nyepake obate. Timbangane, awak dhewe mukok neng kendaraan kui banjur gawe jijik wong-wong neng jejere dhewe. Obate kuwe iso gawe awak dhewe turu pulus pas perjalanan. Biasane wong sing ora kuwat numpak kendaraan kui mergo dheweke mumet isih delok dalan sing ketok goyang-goyang.  Makane kui wong kui gampang mukok. Nanging yen awak dhewe turu, awak dhewe dadi iso nahan supoyo isi wethenge awak dhewe ora methu. Lan perkoro iki iso awak dhewe lakok kanthi gampil nganggo ngombe obat mabuke kui. Makanae, awak dhewe sing ngeroso gampang mukok neng perjalanan kui kudu nyepake obat kui sak durunge mangkat.


Aplikasi liyane kanggo ndelok jadwal pesawat ben ora ketinggalan berita yaiku Flightboard. Aplikasi iki uga lengkap kaya Flightradar24. Aplikasi iki ana ning Playstore lan bisa dinggo ning android. Cara nganggo aplikasi iki uga luwih gampang lan ora ruwet kaya aplikasi liyane. Kamangka, wong sing ngunduh aplikasi iki uga luwih akeh. Aplikasi iki nyediakake informasi babagani nomor penerbangan, tujuan penerbangan, jadwal budhal lan tekane pesawat uga data terminal penumpang. Senajan aplikasine ora lengkap, aplikasi iki uga akeh sing seneng amarga bisa mbantu para penumpang ben ora kesasar uga ketinggalan pesawat. Banjur jadwal penumpang iki bisa luwih diawasi lan ora bisa telat maneh.


Panganan iku ancene barang sing iso dipangan, masio iku sing marakno wong iso mangan, tapi ora kabeh panganan iku iso marakno wong seneng mergo ono wong sing ora seneng ambek penganan sing wes ono.  Nah panganan sing endut barang yo mesti marakno wong jember mergo pangana endut iku mesti panganan sing ora kenek dipangan ambek menungso mergo wes endute megilan, terus nag dipangan meesti marakno weteng loro, tapi yo ono ae wong sing ora mangkel ambek panganan sing koyok ngunuku mergo pangana yo tetep panganan mok rupane tok sing seje yoiku resek ambek endut. Nah wong sing jember ambek jijik iku maeng biasane ancene wonge iku maeng resikan ambek panganan.


Sing jenenge ambu amis ancene ora kenek diadohi nang urip soale kadang metune utowo petuke barang kan ora kenek dibade. Opo maneh sing biasane masak iwak yo tambah mampu terus karo sing jenenge barang amis. Jembe ambek barang sing amis iku ora masalah sing penting jember iku isek lumrah ambek isek ora kenemenen. Soale ono sing jembere iku maeng saking nemene sampek nag mari petuk ambek barang sing amis maeng ora gelem mangan, ngombe ambek muta-muta barang. Dadi nag iso pikirane maeng yo kudu dilateh ben nag mari ambu barang sing amis iku maeng ora sampek kenemenen soale nag kenemene yo ora apik kanggo awake dewe.


Dino iki lagi onok pesta perpisahan kelas SMA nang omahku. Kabeh podo seneng-seneng kabeh soale bareng ngerayakno hasil UNAS sing podo lulus kabeh dan nilaine memuaskan. Onok sing mangan-mangan, onok sing karaokean, onok sing nguobrol ngalor ngidul. Tapi onok siji arek sing ketok meneng ae. Jenenge Pipit. Aku langsung ngampiri Pipit sing ketok meneng ae, padahal biasane arek iku ngecewes ae. Pas kate njawab, Pipit malah muntah ndek tempat marai aku kaget. Aku takon de’e onok loro opo, de’e nggeleng dan de’e ngeroso sehat ae. Pipit ngomong nek de’e mulai ngeroso ngene sejak nginep nang omahe pacare. Mboh opo’o aku malah nyodorno testpack tekne mamaku dan diterimo ae karo de’e. Aku ngenteni nang ngarep jedhing, ngenteni arek iku mari ngetes. Gak suwe, aku krungu suarane koyok getun yaopo ngono. Pas metu, de’e nyudokno testpack sing hasile dua garis. Aku langsung mak dheg. Pipit meteng mergo pacare.


Lina nduweni rencana kanggo pindah kontrakan amarga kontrakan sing saiki wis rame lan uga tambah larang. Kontrakan sing saiki pancen luwih cedhak karo panggon kerjane, nanging konttrakan sing anyar bakale luwih murah lan uga cedhak marang pertokoan. Pas awal Lina mlebu kontrakan, Lina ngerasa keri amarga akeh sawang laba-laba. Jare kontrakan iki wis rong sasi kosong lan jarang diresiki, kamangka dadi akeh serangka lan uga marai merinding. Banjur Lina milih reresik kanthi jam 4 esuk tinimbang dirambati serangga lan uga kerutuhan laba-laba. Saiki kontrakane Lina wis mandan resik lan nyaman. Sapa wae sing dolan ning kontrakan kuwi ya mesti betah.


Samsara yaiku salah sawijine ajaran sing ana ning agama Budha. Samsara iki identik karo perjalanan sing ora ana mandheke lan ora ana ujunge. Samsara iki uga ana kaitane karo moksa, utawa perjalanan marang akhirat. Samsara iki meh padha konsepe karo reinkarnasi. Kamangaka, yen ana wong sing sak umur uripe nggawe dosa, reinkarnasine bakale ora apik.  Samsara kuwi ajaran Budha lan uga aliran-aliran ning India sing nduduhake yen menungsa kuwi uripe mesti ana siklus ning dunya iki, kabeh uga bisa dibaleni kaya kelahiran, kematian, jodoh, maut, lan uga karma. Nanging, yen wong kuwi berbuat sing apik, wong ya bisa munggah menyang akhirat yaiku moksa.


Plagiarisasi iki lagi akeh banget terjadi. Kasus pagiarisme iki paling akeh didapati nang skripsi, tugas akhir, esai, utowo karya tulis liyane. Jaman saiki, nek kate ngecek karya sing teko hasil jiplakan iku isok nganggo situs web sing onok nang internet dan akeh sing gratis. Iki beberapa situs web gratis sing isok digawe ngecek plagiarisasi. Siji, Check Plagiarism. Web iki isok ngecek plagiarisme ket 10.000 ampe 15.000 kata. Loro, Copyleaks. Biasane digawe peneliti gawe ngecek tulisane sak durunge dipublikasi. Telu, Duplichecker. Web iki isok ngecek plagiarisme teko salinan tulisan, unggah dokumen, utowo input tautan. Papat, Grammarly. Isok digunakno nang hp utowo laptop.


Ora perlu gupuh nalika kari numpak bis. Bis iku wes ngekei jam sing pasti kanggo budhal nalika kudu numpak transportasi umum iki. Sing perlu dilakoni nalika kari numpak bis yaiku langsung telpon panggon pesen bis. Sawise iku bisa njaluk pituduh utawa saran kudu kepiye. Ngenteni bis liya apa ganti jadual. Akehe wing-wong mesti milih ngenteni bis liya wae supaya ora ngenteni luwih suwe kanggo ganti jadual. Senajan bis iku transportasi umum lan ngemot wong akeh, kudu diusahakna supaya teka luwih isuk ben ora ditinggal karo bis. Kari karo bis pancen ora penak, senajan ora penak kudu tetep dinikmati wae perjalanane.


Rasa jujur sing tuwuh saka lingkungan sing aman lan uga kepercayaan sing gedhe iki bisa dadi modal kesuksesane perusahaan. Lingkungan sing aman iki bisa marai para pegawe seneng lan uga nambah semangat kerja. Nanging malah rasa ora aman kuwi tekane saka wong sing ana ning jaba lingkungan kaya maling lan tukang ngutil. Kamangka, sing perlu dilakoni yaiku nerapake keamanan kaya satpam lan ga CCTV. CCTV iki penting kanggo ngawasi lan uga praktis banget ben ati ora kerasa was-was lan uga bisa lansung tindak lanjut marang maling sing arep nyolong. Amarga kuwi, ayo mulai ngango CCTV kanggo ngamanke lingkungan lan gedung panggon kerjamu.


Sing paling tak malesi kui, yen awakku dadi mambu mergo aku bar seko panggon sing mambu. Aku pancen ono urusan utowo keperluan neng panggon kui, nanging aku ora pengen keno mambu seko panggon kui.  Misale, pas lagi melayu neng ngarep omah liwat omah sing lagi ngobong sampah neng halaman. Awakku dadi mambu bar lewat kono. Yen misale ambu seko keringet kui pancen salahku nanging ambu kobongane kui dudu aku sing kepengin. Senadyan, aku wis ati-ati supoyo ora keno mambu sing liyo, nanging aku ora iso ngontrol kui. Aku dadi ngeoro isin mergo sesuautu sing aku ora gawe dhewe. Rasane kui koyo arep nesu sitik.


Sedeh ditolak mlebu universitas kanggo saiki koyok dianggep kiamat. Soale saiki perkoro maeng dadi ukurane wong ambek konco-koncone bocah iku pinter opo ora. Ono sing luweh nemen polahe sedeh getolak mlebu universitas sing dipingini sampek bunuh diri barang, terus ono sing sampek gendeng, ambek sampek mencil teko koncone polahe kisinen dewe. Asline roso koyok ngunuku iki kenek diatasi janji wong sing duwe roso ngunuku ora kenemenen mikire polahe getolak maeng. Getolak ora berarti awakmu ora pantes. Tapi iso ae awakmu duwe dalan sing luweh apik timbang mlebu nang kono. Tapi bocah saiki nag wes kadong bingung ora kenek diomongi sing apik, pengene karepe dewe.


Wong iku kadang duwe ambu sing enak yo kadang duwe ambu sing ora enak, nah kabeh iku maeng karek wong sing ngarani ambu iku maeng, soale seje wong mesti seje senengane ambu iku. Nah sing jenenge ambu ora enak iku yo ambu sing marakno wong iku mangkel ambek jember, nah biasane ambu sing ora enak iki biasane teko barang sing ora apik, contohne keringet sing kecute ora ukur, terus iler ambek liyan-liyane. Nah nag sampek diarani ambune ora enak iku yo gagih nang delok ambune iku maeng teko endi sumbere, teko kringet utowo teko perkoro liyane sing ono nang awak. Ojo sampek dielokno wong terus isin disike tanpo ngecek endi sing marakno ambu ora enak maeng.


Penyakit maag iki salah siji penyakit sing teka tanpa tandha lan vonise marai kaget amarga ora kerasa parah lan orane. Maag iki disebabake amarga kondisi asam lambung sing ora bisa dikontrol. Penyebab iki marai lambung nggerus organe dhewe. Penyebab lara maag iki yaiku telat mangan lan uga stres sing pengaruhe uga gedhe kanggo lambung. Kamangka, sing paling akeh kena penyakit iki yaiku mahasiswa sing ana ning semester akhir. Amarga kuwi, kanggo mahasiswa tingkat akhir, aja lali kanggo ngontrol mangan lan ngontrol kadar stres. Dadi mahasiswa kuwi kudu seneng lan akeh-akeh ngaca marang kemampuan ben ora stres lan tetep njaga kesehatan.


Kabeh menungso iku pasti tau ngentut. Nek menungso gak tau ngentut, guduk menungso jenenge, soale iku gak normal. Tapi kadangan, wong-wong iku ndadekno kentut iku dadi guyonan. Kadang sisan nek onok uwong ngentut, pasti bakal diguyu. Otomatis awak dewe sing ngentut iku maleh isin dan milih gawe ngempet entut. Alesane ben gak diguyu. Tapi kebiasaan ngempet ngentut iku gak apik gawe kesehatanmu lho. Kakean nahan ngentut iku isok ningkatno resiko diverkulitis, yaiku kondisi peradangan utowo pembengkakan nang kantong sing kebentuk ndek sepanjang saluran pencernaan dan isok marakno infeksi. Dadi ilingo, ojok atek ngempet entut maneh, losno ae, timbangane engkok awakmu dadi bedegelen.


Rasa kuciwa kuwi wis nyerang wiwit tuntutan kasus Kanjuruhan kuwi ora digagas karo pemerintah. Suporter Aremania iki wis nuntut kanggo penyelidikan. Salah siji suporter kuwi arane Yoga. Kancane Yoga kuwi wis dadi korban lan ora oleh kejelasan saka pemerintah marang keluwargane. Sing marai mangkel salah sijine yaiku babagan liga sing dilanjutake. Para keluwarga korban langsung emosi amarga pemerintah lan federasi dianggep ora duwe empati. Yoga melu ngurus kabeh kebutuhan kanggo ngisi tuntutan ning Jakarta. Nanging kabeh ya ora gampang. Yoga nemu akeh kasus sing ora umum. Nanging keluwarga korban iki uga luwih penting, kamangka kuwi Yoga saiki ora sempet istirahat.


Mergo viral nang akeh negara, anger room utowo rage room iku wes mulai akeh dibuka nang Indonesia sisan. Salah sijine iku Temper Clinic sing lokasine onok nang daerah Jakarta Selatan. Nang kono, awak dewe isok tuku tiket seharga 125 ewu gawe ngelampiasno emosine awak dewe selama 15 menit. Gawe awakmu sing stres terus kepingin ngelampiasno emosimu, coba ae mampir mrene. Rute nang Tempet Clinic iku koyok ngene. Mudun nang Stasiun Blok M BCA, awakmu mlaku sekitar 700 meter nang Halte Blok M Jalur 2. Mbari ngono, awakmu numpak Transjakarta sing nomer 6N. Engkok awakmu mudun nang Halte Sbr. Jalan Kemang II. Terus awakmu mlaku sekitar 160 meter dan awakmu wes tutuk nang Temper Clinic.


Yen awak dhewe dietuti karo wong sing ora dikenal lan sing gawe awak dhewe curiga, ono beberapa hal sing iso awak dhewe lakoke. Sing kesiji, awak dhewe iso ngabari wong tuwo utowo wong-wong sing cerak karo dhewe kui yen awak dhewe lagi dietuti. Dadi misale ono opo-opo karo awak dhewe, wong-wong mau bakal ngerti kiro-kiro opo alesane. Sing keloro, awak iso golek dalan sing paling rame. Ora masalah yen dalane kui rodo ngalang seko tujuane dhewe. Dalan sing rame kui luwih aman timbangane dalan sing sepi. Sing ketelu, awak dhewe iso nyepake senjata kanggo awak dhewe bela diri. Senjatane iso opo wae sing ono neng tas utowo sing cerak awak dhewe.


Macet iku mergo volume kendaraan sing ngeluweni kapasitas dalanan. Timbangane pegel ngadepi macet nang dalan, mending numpak kendaraan umum ae. Sakjane kendaraan umum iki penting banget gawe ngatasi kemacetan nang kota gede. Saiki bandingno, sak mobil iku biasane isine mek onok siji utowo loro uwong. Nek nang kendaraan umum, contohe bus kota, siji kendaraan isok nampung sampe patang puluh uwong. Dadi siji kendaraan umum iku isok ngurangi sampe rong puluh mobil sing onok nang dalan. Jumlah sak mono iku wes cukup banget gawe ngurangi kemacetan. Opo maneh nek tambah akeh uwong sing milih kendaraan umum timbang mobil, wah tambah gak onok iku sing jenenge macet. Dadi ayo mulai numpak kendaraan umum nek kate nang ndi-ndi rek.


Ibu-ibu kui terkanal seneng arisan. Mbuh kui ibu-ibu strata ekonomi ngisor utowo duwur ora ono sing ora seneng melu kegiatan kui. Arisan kui biasane acara kumpul karo madang bareng. Lan acarane utame kui kocokan. Sopo sing jenenge metu dheweke bakal entuk duwit utowo hadiah sing dijupuk seko iuran. Wong sing entuk kui bakal seneng yen entuk kocokane kui. Dheweke iso ngersake duwit sing tekone ora disangka-sangka. Nanging, saiki akeh arisan sing modele ora koyo ngono. Koyo arisan neng keluargaku. Sing entuk kui kocokan kui dijatah. Setaune bakal entuk ping 2. Dadi timabange arisan sing koyo mau, iki bentuke luwih mirip koyo bank.


Nang pikirane uwong-uwong, harta karun iku pasti berupa emas. Padahal, harta karun iku gak mesti emas, tapi suatu benda sing nilaine duwur banget. Salah sijine sing dadi inceran wong akeh iku peninggalan kuno. Jaman mbiyene, Indonesia iku nduwe kerajaan sing akeh banget dan berkuasa ndek beberapa daerah. Printilan-printilan sing teko kerajaan iku mau akeh banget kesebar mergo peperangan sing tau kedaden pas jaman mbiyen. Contohe koyok bagian candi utowo relief bangunan liyane. Printilan-printilan iku sing nduwe nilai sejarah sing duwur banget, sing marakno harta karun asli Indonesia iki didol dengan harga fantastis. Makane iku opo akeh uwong sing berusaha nemukno harta karun peninggalam jaman kuno nang Indonesia.


Ngeroso wedi pas mari diseneni iki asline yo lumrah se. Terus teko perkoro iku maeng iso dadekno awak iki tambah maleh apik maneh soale ngerti nag iku ancene salah. Tapi sing salah iku nag wedine iku sampek kenemen, soale nag sampek kenemenen akire iso dadekno perkoro mental sing angel diatasi terus iso dadekno gangguan mental dadi nag ancene iku dadekno wedi, yo ojo sampek iku kenemenen nag sampek kenemenen kudu nang diilangno soale nag ora ilang-ilang wedi mesti bakal ngelarakno mentale. Terus iso ae dadekno trauma ambek kondisi utowo keadaan sing dadekno deke maeng diseneni terus sak liyane iku mesti iso ae nekakno masalah mental sing liyone. Dadi nag ancene wedi polahe diseneni ojo sampek kenemen.


Utang sing gedhe ora mung dadi beban kanggo awak dhewe. Awak dhewe uga isin nyimpen utang terus neng dompete awak dhewe. Maknae kui, awak dhewe kudu nyauri utang sak piro wae gedhene. Supoyo, awak dhewe iso nyauri utang kui, ono beberapa hal sing iso awak dhewe lakoke. Sing kesiji, awak dhewe kudu nyauri utangke sak ben sasi utowo sak ben awak dhewe entuk penghasilan. Sing keloro, utang kui kudu awak dhewe anggep sebagai pengeluaran. Dadi, sak ben sasi, awak dhewe kudu nyisihke dhuwit seko gajine dhewe kanggo nyauri utang. Sing ketelu, awak dhewe kudu kontakan terus karo wong sing ngekei utang supoyo awak dhewe iling yen isih duwe utang karo dheweke.


Jijik mas ngambu perkoro sing amis utowo barang sing amis iku asline ora kabeh wong jijik. Terus sing biasane wong jijik iku biasane deke iki jember ket cilikane sing ora tawar ambek ambu sing koyok ngonoh. Yo roso jember ambek roso jijik iku maeng kan wajar kanggo wong sing ngalami roso iku maeng. Tapi masio jijik nag iso yo ojo sampek kenemenen soale iso marakno perkoro elek contone iso ae dadi muta-muta polahe ambu iku maeng. Terus biasane iku kenek pengaruh pikiran sing kecantolan perkoro elek teko ambu sing amis maeng sing akhire dadekno keilingan perkoro amis sing marakno perkoro elek nag biyen-biyene.


Sikap-sikap baik iku luwe gampang melbune nek diajarno ket cilik, termasuk ngajarno nang arek cilik gawe bersikap adil. Kabeh uwong iku kudu nduwe sikap adil soale iku salah siji perbuatan sing mulia. Bahkan nang surat Al-Maidah ayat 8, disebutno nek menungso iku diperintahno gawe nduwe sikap adil, soale sikap adil iki luwe cedek karo takwa. Dijelasno sisan nang surat Al-Hujurat ayat 9, nek Allah SWT iku mencintai uwong sing berbuat adil. Wes jelas banget kan nek sikap adil iku nduwe keutamaane dewe nang Al-Qur’an. Dadi mulai saiki, ajarno arek cilik gawe bersikap adil, soale sesuatu sing diajarno ket cilik iku luwe gampang diserap karo arek iku mau.


Jaman saiki akeh wong sing seneng polahe mendang undian. Lah roso seneng iki metu polahe perkoro sing apik sing iso dadekno roso senenge nang ati. Perkoro iku yaiku menang undian. Roso seneng iku asline yo ora mergo polahe menang undian tok. Tapi roso syukur polahe oleh rejeki sing ora dikiro nag bakal oleh rejeki koyok ngunu. Mangkane saiki akeh wong sing senenge megilan sampek lali nag wonge iku maen duwe kewajiban sing kudune dilakoni. Lah roso seneng sing sampek ngelalekno iku tambah dadi roso seneng sing elek. Mangkane nag duwe rosos seneng kudu iso ngendalekno ojo sampek roso seneng iku maleh dadi roso seneng sing iso marakno perkoro elek teko.


Ora ketampa ning universitas sing dipengeni pancen rasane sedih tenan. Ana bayangan kanggo ngelakoni kegiatan utawa apa wae ing universitas iku akhire ora bisa kelakon. Yen ana ing Indonesia, tes kanggo bisa mlebu ana ing universitas iku ora mung pisan. Ana kurang luwih 2-3 kesempatan sing bisa digunakna maneh nalika percobaan sing sepisan ora mlebu. Kaping siji, jajal kanggo sinau luwih maneh nalika meh njajal tes maneh. Kaping loro, ora oleh pedhot semangate. Ditolak sepisan iku isih awal, kudu bisa semangat lan percaya yen bakal ana dalan liya. Sing terakhir donga marang Gusti supaya bisa dilancarke lan bisa diwenehi dalan sing paling apik.


Onok salah siji alesan sing paling utama opo’o uwong iku ngalami demam panggung, yaiku wedi ambek persepsine wong-wong pas awak dewe nampil. Mulai teko wedi dienyek nek penampilane elek, gak memuaskan, dan akeh maneh. Pikiran negatif koyok ngono sing marakno awakmu terus kenek demam panggung. Pikiran sing koyok ngono iku kudune diguwak sing adoh teko utekmu. Timbangane ngono, yakinono nang njero atimu nek awakmu wes cukup latihan, dan awakmu garek nampil semaksimal mungkin. Gak usah atek mikiri opo jare wong liyo. Pokok aku wes latihan, wes nampil dengan lancar, hasile iku belakangan. Wong pasti bakal ngenilai, tapi awakmu gak usah ngurusi dan gak usah ngerungokno. Dadi mulai saiki, mulai bersikap bodo amat ambek penilaiane wong liyo ben gak kenek demam panggung dan marakno penampilanmu gak lancar.


Kemacetan ning dalan iki penyebabe akeh banget lan ora bisa diprediksi. Kadhang macet iki marai mangkel, apa maneh kanggo wong kantoran sing budhale mesti kudu isuk lan dikejar-kejar wektu kerja sing ora nentu. Macet iki uga ora apik kanggo wong sing seneng nunda gaweyan lan milih budhal ning menit terakhir. Kebiasaan iki pancen marai rugi wong akeh amarga bisa dadi salah siji kebiasaaan sing ala lan nyebabake kerusakan ning kabeh rencana sing ana. Kamangka, tinimbang sambat ning dalan amarga macet, awak dhewe mestine bisa ngatur kapan kudu budhal ben ora kecegat macet lan kesusu ana masalah ning dalan banjur nggawe cilaka.


Wong sing paling cerak karo dhewe kui penting neng kehidupan awak dhewe. Wong sing cerak kui koyo keluarga lan sahabat, opo sopo wae sing iso dipercoyo. Yen sengojo ora sengojo awak dhewe ngecewake wong kui, awak dhewe bakal nyesel seumur urip iki. Mungkin awale, bakal ngeroso, awak dhewe isih ono konco liyane. Nanging ora ono sing iso jamin kwalitas konconane kui luiwh apik timbange wong sing wis terjanjur ngeroso dilarani kui. Yen misale awak dhewe sadar yen awak dhewe salah, mungkin isih iso diusahake diobrolke meneh. Nanging kui uga ora gampil. Yen misale koncone kui gelem, mesthi perasaane ora sepercoyo koyo biyen. Ibarate koyo benake piring sing wis pecah. Seapik-apik pecahan kui digabungke meneh, wis ora koyo kahanan awale.


Yen misale ono koncone dhewe sing kelelep pas, awak dhewe lagi renang neng kolam kui. Awak dhewe ojo panik lan wedi. Kui ora bakal gawe koncone dhewe slamet. Sing iso awak dhewe lakoke pertama kali kui ngundang sing jogo kolam. Yen ora ono, ono beberapa hasil sing awak dhewe iso lakoke. Sing kesiji, awak dhwe kudu golek pelampung lan semacem. Banjur, awak dhewe jegur-renang neng lokasine konco kui kekelep. Sing keloro, awak dhewe ngekei pelampung kui neng koncone dhewe ben sio dienggo cekelan. Sing ketelu, awak dhewe iso nuntun konco sing arep kekelep kui neng pinggiran kolam. Sing kelimo, awak dhewe ngebaringke koncone kui ben awake dadi sante.


Sawise ngerti yen pacarku selingkuh, aku mung bisa muring-muring. Aku ngerasa apa aku kurang ning pacarku nganti dheweke golek wong liya. Nanging sawise aku ngerti kepiye bentukane selingkuhane, aku mung bisa ngelus dada. Selingkuhane isih bocah banget palingan gur cah SMA sing isih 17 taun. Raine pancen putih nanging ketok abang-abang sisan amarga akeh kukule. Bocahe ora dukur banget paling mung sak pundakku. Rambute dawa lan rada nggelombang. Bibire tipis, lan alise alis gambaran. Aku wis bisa nrima yen akhire diselingkuhi amarga bocah sing dadi selingkuhan ora luwih ayu tinimbang aku. Senajan isih mangkel banget nanging aku wis janji aku bakal entuk sing luwih apik teka pacarku.


Covid 19 dadi pandemi sing ana ing donya taun 2020 nganti saiki. Sing nggarai wong-wong padha kaget yaiku kadang ora ana tandha-tandha nalika lara jebul pas di swabtest langsung positif covid-19. Kadang uga metu tandha sing kaya lara biasa kayata watuk, pilek, lan meriang. Yen wis metu tandha kaya ngono biasane wis langsung padha sadar diri kanggo isolasi. Proses isolasi iki yaiku ngadoh saka wong omah. Misale ana ing kamar, nggawe jeding liyane, mangan lan ngombe nganggo piring sing beda karo kaluwarga liyane. Dhokter uga nyaranake supaya caring utawa mepeh awak ana ing ndisore srengenge supaya awak bisa luwih seger lan viruse cepet ilang.


Yen ora bisa ngelakoni samubarang iku ora perlu isin ngakoni. Kene bisa ngomong kanti jujur yen pancen ora bisa supaya kene bisa sinau kanti tenanan nganti bisa ngelakoni iku. Iki sing tak rasakna nalika aku renang. Aku iki sakjane mung bisa satithik wae kanggo renang. Ning pas wingi, aku jumawa lan sombong ngomong yen bisa renang. Akhire aku dikongkon renang karo guruku ing kolam sing jerone 4 meter luwih. Kanthi grogi, aku renang sak bisaku lan akhire aku kelelep. Aku gaiso ambegan nganti rasane kaya meh mati. Iki dadi pengalamanku sing paling menyedihkan. Mula, aja sombong lan jumawa marang samubarang sing kene pancen ora bisa gur kanggo nyenengke wong liya.


Sterilisasi iki gak mek onok gawe kewan tok, tapi menungso sisan. Operasi steril utowo sterilisasi iku kontrasepsi permanen sing tujuane gawe mencegah uwong nduweni anak. Prosedur iki isok dilakoni gawe lanang karo wedok. Nek gawe lanang, operasine iku dilakoni dengan vasektomi. Nek gawe wedok, operasine iku dilakoni dengan ligase tuba. Tapi gawe wong Muslim, sterilisasi iku hukume haram nang Islam. Soale akeh banget ulama sing berpendapat nek sterilisasi iki akhire bakal podo ae karo aborsi sing hukume wes jelas-jelas haram. Soale sterilisasi iki bakal ngakibatno kemandulan permanen, dan iku bertentangan sisan karo tujuan awal pernikahan. Dadi gawe dulur-dulur Muslimku, ojok atek coba-coba gawe sterilisasi. Sek akeh alat kontrasepsi sing sek oleh digawe nang Islam.


Golek penggawean pancen ora gampang. Wong sing nduweni skill wae kadhang ora cukup kanggo golek penggawean. Nalika wis duweni penggawean, aja lali kanggo syukur marang Gusti lan tansah ora lali karo wong tuwa lan kaluwarga. Proses kerja uga ora mesti lurus-lurus wae. Kaya sing kedadean saiki. Miturut data tempo.co, ing antaraning taun 2022-2023 akeh banget perusahaan startup sing ngelereni karyawane. Salah siji tuladhane yaiku shopee, goto, jd.id, lan isih akeh liyane. Gelombang PHK ing startup iki disebabake karo resesi global ekonomi saengga perusahaan rada kangelan golek investor kanggo tetep nggawe bisnine tetep mlaku. Mula, senajan wis duwe penggawean tetep kene kudu bisa duweni skill sing akeh supaya bisa golek penggawean maneh mbok menawa kena apes di-PHK.


Srengen mergo diselingkuhi iku wes ora aneh maneh kanggo angger wong sing urip nag planet iki. Soale sing jenege selingkuh iku termasuk perkoro sing paling didohi ambek kabeh gandengan. Terus sing garai iku maeng kedaden yo pirang-pirang perkoro, koyok ilangi roso percoyo nang pasangane, terus gampang kepengaruh karo liyane ambek liyan-liyane. Srengen polahe diselingkuhi iku wes lumrah ae kedaden. Soale iku dampake gedeh nag pasangan iku maeng contone iso ilange roso seneng, terus iso dadekno roso gelo sing akhire dadi loro ati ambek geting, ambek liyane-liyane perkoro sing iso ae metu teko perkoro siji iku maeng. Dadi roso ngeneki nag iso yo ojo sampek ngeloroni awake dewe, cukup diadepi ambek ati karo pikiran sing padang.


Wingi pas mari riyoyo idul fitri bocah-bocah iku ngadakno reoni. Nah aku ambek bocah-bocah iku kaget delok koncone awak dewek iku moro-moro meteng tapi ora oleh kabar nikahe kapan. Tibake kedadeane iku cepete megilan. Bocahe meteng saline iku dinikah dodok ambek wong tuone soale kampung dinone enak ambek apik, nikahe iku wes 2 ulanan ambek pas sak durunge posoan. Dadi bocah-bocah yo ora ono sing ero. Terus Umure oleh meteng maeng yo lagek sekitar sak ulanan dadi ora sepiro ketok nang meteng soale isek cilik. Mok raine ae sing rodok pucet. Ambek ketok kepegelen yo ancene wong meteng kan ngunuku kudu akeh-akeh mangan panganan sing gizine akeh ben ora gampang pegel.


Jaman saiki wes bedo ambek biyen. Saiki akeh bocah sedeh polahe pisah ambek koncone sing paling akrap sampek ketangis-tangis. Padal asline roso sedeh iku yo mok sedelok polahe wong iku maeng isek duwe konco akeh. Terus roso iku maeng asline metu teko atine wong polahe roso kuwatir ambek roso duweni sing kebangeten, akhire iso dadekno roso sing koyok maeng. Mangkane nag tau ngalami koyok ngeniki ojo kenemenen soale iso dadekno roso mangkel yo iso dadekno loro. Mangkel soale rumongso ditinggal dewe. Loro soale kuwatir ora petok maneh ambek koncone. Padal saiki jamane wes canggih ora koyok biyen, saiki nag pengen petok koncone ora atek kudu petok langsung tapi iso lewat hp.


Ancene akeh wong sing wedi pas katene operasi soale operasi iku kanggo wong biasa iku medeni, opo maneh kanggo wong deso. Nah ben ora wedi iku ono pirang-pirang cara ben ora wedi yaiku sing awitan kudu ngerti prosedur operasi ambek komplikasine. Perkoro sing iki ancene kudu dilakoni ben iso ambek ero proses operasi sing atene dilakoni. Terus nyeritakno riwayat penyakit sing ancene dialami soale iku ono dampake kanggo operasi sing ate dilakoni mboh iku carane operasi, obate, ambek liyane iku maeng. Mangkane wong sing biasane duwe penyakit sing akeh nag ate operasi mesti prosese rodok suwe soale ancene prosese iku dowo.


Ora kabeh uwong duwe trauma pas waktu cilike, tapi yo ono ae uwong sing duwe trauma nag waktu cilike. Kanggo wong sing duwe trauma nag waktu cilik kudu iso ngendalekno traumae, soale nag ora iso ngendalekno sewaktu-waktu bakal iso ae moro-moro medeni wong. Lah carane ngendalekno iku mesti ono salah sijine wong sing duwe trauma pas waktu cilik iku kudu latian ambek wong sing dipercoyo iso nyadarno deke pas waktu traumane kumat. Teko latihan nggal saitik iku maeng wong iku bakal iso ngendalikno traumae. Trauma nag ora nang ditambani iso ae dadi perkoro elek sing bakal ngewoi wong iku maeng berkembang. Mangkane wong sing duwe trauma nang podo diadepi utowo nang diarekno.


Sing kudu awak dhewe saur kui ora mung utang dhuwit nanging uga utang budi. Utang budi kui malah luwih ngisin-ngisini yen awak dhewe ora iso nyaurine. Kanggo bayar utang budi kui, ono beberapa hal sing iso awak dhewe lakoke. Sing kesiji, awak dhewe iso terus kanacan utowo jalin hubungan sing cerak karo wong sing ngekei dhewe utang budi kui. Sing keloro, awak dhewe iso ngekei wonge kui hadiah pas neng dino-dino spesial, koyo dino ulang taune, taun anyar, bakdo, lan dino spesial liyane. Sing ketelu, awak dhewe iso golek usaha sampingan supoyo awak dhewe tetep isih duwe duwit sing lowong kanggo nyauri utang lan kanggo duwit mangan sak wulan sesoke.


Ora ono sing salah karo duwe idola. Idola kui fungsi kanggo panutan. Awak dhewe bakal ngelakoni opo wae bin iso koyo dheweke opo iso ketemu langusng karo dee. Koyo saiki, akeh banget cah wedok sing duwe idola K-pop sing didelok rendah karo wong-wong liyo. Padahal, ono sisi positife seko kui ngidole grup musik asal Korea Selatan kui. Seko lagu-lagu sing dimainke karo grup musik kui, iso gawe uripe dhewe luwih berwarna. Lagu-lagu kui uga iso gawe awak dhewe luwih semangat ngejalani urip iki. Mergo tikete sing larang kui, awak dhewe dadi kudu muter otak ben iso nonton konsere pas diselenggarake neng Indonesia utowo negoro tetanggo.


Nganggo celana sing bahane kepenak lan uga ukuran sing pas kuwi pancen nyaman lan ora mung kanggo tujuan gaya. Celana sing pas ning awak iki uga bisa marai gerak tambah fleksibel lan bisa luwih lincah. Nanging, celana iki ya cocok-cocokan. Ana sing seneng celana sing rapet, ana sing longgar, utawa cukup ngepas. Sing disaranake karo dokter yaiku celana sing pas utawa longgar. Utamane kanggo bocah lanan amarga bisa nyehatake testis ben ora kelangan tingkat produktivitas ning sel sperma. Celana sing longgar utawa pas iki uga bisa ngelindungi saka isin, yaiku ben ora gampang suwek lan dadi guyonan karo wong sing ndelok amarga suwek ning celana kuwi angel nutupine.


Tsunami yaiku gelombang banyu gede sing diakibatno ambek gangguan nang dasar laut, koyok gempa bumi. Gangguan iki mbentuk gelombang sing nyebar nang kabeh arah sing kecepatane sampe 600—900 km/jam. Awale gelombang iku mau nduwe amplitudo cilik dadi gak bakal keroso nang laut lepas. Suwe-suwe amplitudo iku mau tambah gede pas cedek karo Pantai. Pas tutuk Pantai, tsunami kadang ngehantam daratan berupa dinding banyu raksasa, tapi bentuk sing luwe umum iku munggahe permukaan banyu moro-moro. Munggahe permukaan banyu iku isok sampe 15—30 meter, dan iku marakno banjir sing nduwe kecepatan arus sampe 90 km/jam, njangkau pirang kilometer teko Pantai, dan marakno kerusakan karo korban jiwa sing akeh.


Nag jumbul polahe meteng dodok iku kudune ora jumbulno kanggo wong sing wes rabi tapi iku tambah dadi perkoro sing nyenengno. Tapi nag kanggo bocah wedok sing ora duwe pasangan bakele jumbul. Nah kabeh iku asline kedaden polahe dewe mboh iku teko kelakuane utowo sifate. Ben ora kedaden perkoro ngunuku asline ora angel-angel sing penting jogo awake awit teko pakeani nag iso ditutupi ambek pakean sing apik, mari ngunu ambek kelakuane nag iso kudu sing apik terus ora endel ben ora garai lanangan kegodo. Soale nag teko perkoro loro maeng ora diilakoni mesti yo bakal kedaden perkoro sing koyok maeng mbok iku kepekso utowo ora.


Dino iki Fira ngajak koncone gawe dalan-dalan wong loro bareng. Engkok de’e bakal nyusul koncone nganggo mobil terus langsung budhal nang Suroboyo. Wes budhal dan wes tutuk TP, mereka berdua isine seneng-seneng tok nang kono. Mulai teko belonjo, mangan panganan sing enak, karaokean, dolanan, wes pokok sembarang kalir dilakoni kabeh. Akhire mereka berdua moleh dalam kondisi ati sueneng. Pas melbu gang omah koncone Fira, de’e gak sengojo nyenggol trotoar. Berhubung panik, Fira langsung mandek dan mudun, terus koncone yo melu sisan. Pas didelok, dadakno onok beret nang cedeke ban. Fira langsung ketar ketir, wedi engkok pas moleh, konangan bapake terus pasti diseneni. Opo maneh ngecikno ngenean iku pasti larang buanget. Tapi yaopo yaopo maneh, de’e kudu moleh. Dadi mbasio keweden pol, de’e tetep ngeterno koncone moleh terus langsung balik moleh. De’e mek berharap mugo-mugo bapake gak nyeneni de’e sing kenemenen. Rela wes de’e ngetokno duit gawe ganti rugi, asal gak diseneni.


Pas aku kos nak Kota Pahlawan, aku duwe konco sing teko kota Apel. Deke nag nang kos dewean terus udan sing campur beldek mesti wedi polahe dewean maeng. Tapi nag pas campur ambek bocah akeh bocahe yo biasa ae. Mangkane deke nag nag kondisi koyok iku maeng mesti ora tau wani nang jero kamar mesti nang jobo nang balene kos ben iso ketok uwong sing nang jobone kos. Sing luweh nemen maneh nag udan ambek bledeke maeng pas bengi tambah wedine ngaput bocah iku maeng. Soale deke iku nag ono udan koyok ngunuku biasane campur bareng ambek wong tuone nang omah bareng-bareng nang balene omahe. Nah nag nag kos koyok ngene yo ora iso koyok ngunu. opo maneh kan bocah-bocah yo duwe urusan dewe-dewe ambek bedo urusane.


Sing garai jember nag kenek idu iku asline teko asline idu metu iku maeng. Nag teko lambene dewe yo kadang jemberi karek wonge dewe maeng piye oleh ngeroso. Nah roto-roto sing marakno wong iku maeng geting nag kenek idu yo polahe asale idu iku maeng. Nag teko wong sing kemproh biasane iku basine megilan, mari ngunu nag teko wong sing rokoan yo podo tambah basine pol. Terus roto-roto wong sing arang resik-resik koyok sikatan barang iku yo marakno idune basine pol. Mari ngunu kadang idune maeng iku biasane ora iso ilang-ilang ambune nak gak digebek nganggo sabun sing paling muro ambek sing paling nyengat ambune lagek iso ilang.


Koncoku wedok sing pingger deso tau dadi korbane bocah-bocah. Deke iku dinyeki terus sampek keweden nang petuk bocah iku ambek genge. Nah sing garai gawe bahan enyekan polahe deke iku gembeng mangkane deke iku dinyeke ambek dikalah-kalahan. Gembeng iku iku sifat sing ora duwe roso wani ngelawan nang wong sing ngenyek ambek ngalem, terus sifat iku sing garai wong gampang nangis nag ono opo-opo sing gelarakno atine, utowo ngisin-isine deke. Ket iku deke mesti nag nang ngarepe bocah iku mesti mereh ben ora petukan, polahe nag petukan ambek arek iku mesti dienyek-enyek sampek ledeh sing marakno deke iku nangis. Masio deke iku gembeng tapi deke iku termasuk bocah paling pinter nang kelas.


Menurutku, demit sing paling medeni kui kuntil anak. Senadyan aku ora kerep, itungane malah ora tau, delok film-film horor, nanging tak pikir kuntilanak kui sing paling medeni. Opo meneh yen disandingke karo pocong lan tuyul. Kuntilanak kui adoh luwih medeni. Kuntilanak kui demit sing wujude wedok. Rambute ireng lan dowo. Neng film-film kui digambarke nganggo rambut sing aur-araun lan ora kopen. Dheweke nganggo klambi putih sing semacem daster bentuke. Biasane kui, neng film-film utowo certio sing tau krungu, demit kui jedul neng duwur wit opo ngerti-ngerti ono neng buri montor. Nanging sing paling marake wedi seko demit kui swarane. Swarane kui melingking banget lan ganggu neng kuping.


Wong-wong iku podo mikir nek wong sing plagiat iku sing dirugikno pemilik asline. Ancen bener sih. Cuma aku nduwe pendapat liyo, ndek ndi uwong sing ngelakoni tindakan plagiarisme lah sing bakal akeh rugine. Semisal de’e iku berhasil nggawe karya teko hasil plagiarisasi dan karyane iku akeh sing seneng, secara langsung publik bakal nagih karyane sing liyane maneh. Nek de’e pinter, de’e bakal ngakali gawe ngelakoni plagiat maneh. Tapi koyok ngono pun suwe-suwe bakal konangan sih, opo maneh nek penulis karya asline wes angkat bicara. Teko kono, pelaku plagiarisme iku bakal akeh dicecar dan bakal di-bully ambek publik. Wes ngono, de’e bakal kenek sanksi nek terbukti bersalah. Dadi gawe awakmu kabeh, gak usah atek ngide gawe ngelakoni plagiat, engkok awakmu sing rugi dewe.


Ning panggon keramean kuwi uga ora bisa dadi panggon sing wis mesti aman. Kadhang ana wong sing sengaja ngetutake ning mburi ben bisa nyopet uga bisa ngelakoni babagan kriminal liyane. Biyasane, kedadian iki ana ning pasar utawa pusat perbelanjaan. Kanggo wong sing seneng banget lunga utawa kerja ning njaba, sing perlu digatekake yaiku kudu bisa njaga keamanan awake dhewe. Aja nggawe barang sing mencolok kaya gelang, anting, cincin, uga kalung. Banjur yen arep lunga nang ngendi-ngendi aja dhewenan ben wong uga ora kepikiran babagan kriminal. Sing paling penting yaiku aja nduduhake perilaku sing mbingungake ben ora mancing kriminal lan wong liya ora ana kepengenan sing jahat.


Aku wingi kenek mancet nang dalan daerah sukoharjo sing megilan macete. Terus akhe wong sing mrengut polahe iku maeng. Macete iku maeng asline polahe dalane sing didandani, terus dowone dalane maeng sekitar sak kiloan, terus ora ono sempalan dalan blas. Nag tak delok, oleh bangun dalan iku kandele pol, soale betone ae sikitar telong puluan senti karo ono kawate gedeh-gedeh koyok kanggo sing bangun omah. Terus kawate iku ora ditekuki akhire wingi ono sing tibo bolahe kecantol kawat maeng. Dadi tambah rame terus macete tambah ora karuan. Sak liyane iku dalan iku yo termasuk itungane dalan alternative sing utama sing kudune dibangun sak apike.


Nag mlebu jeding salah iku wes ora atek isin, jenenge wong salah kok yo piye maneh opo maneh iku kan wes kedaden yo wes barno ae. Tapi sing tepak mene mane iku yo kudu ati-ati ben ora isin polahe perkoro sing podo. Terus ben ora dadekno perkoro iku kedaden maneh nag ate mlebu jero jeding iku kudu delok disek ambek dipastekno endi sing kanggo lanang ambek sing kanggo wedok beno ora kleru mlebu. Tapi nag ancene ora ono tulisane biasane iku ora masalah se nag kleru polahe kan ora ono tulisane. Kejobo nag ono tulisane yo ancene kudu tepak, soale biasane ngunuku jerone iku seje antara jedinge wong lanang ambek wong wedok.


Coro dadi kewan sing paling diwedeni senajan ukurane cilik banget lan ora ngganggu. Bentuke sing medeni lan mlayune sing cepet marai akeh wong sing ngerasa paranoid karo anane coro iki, apa maneh coro sing mabur lan obahe gesit. Coro iki duwe antena kanggo nangkep sinyal barang apa sing ana ning sekitare. Coro iki uga manake cepet. Kamangka yen ana coro gedhe, aja dipidhak utawa dipencet amarga awake mesti akeh ndhoge. Coro iki mambune uga gak enak. Kamangka yen nig bangunan kosong ana ambu-ambunan sing nggilani lan uga kaya lembab, kuwi arane mambu coro. Coro iki padha kaya rayap, seneng ning panggonan peteng lan lembab.


Pas aku mlaku-mlaku nang kediri aku tau duwe pengalaman sing paling tak mangkeli sak umur uripku. Sampek saiki wae nag eleng yo mangkele pol. Kedadean iku tak alami pas aku numpak Bus jurusan Suraboyo Kediri. Biyen Bus iku isek ono. Tapi saiki wes ora ono polahe ojor kenek Covid. Waktu iku aku budal teko Suroboyo ate nang Pare, nag tengah-tengah perjalanan aku sandeng ambek embak-embak, aku ora wero wong endi, tibak'e mbak'e maeng moro-moro mutah-mutah terus aku jajal jaluk kresek karo kondektu bis'e. Tapi kondekture tambah ngongkon tuku nag terminal jombang sing engko bakale mandek. Lah ket iku aku mangkele pol soale aku maleh melok mbunek-mbuneh ambu mutahe mbak'e maeng.


Mimi dititipno nang omah koncone ibuke soale ibuke kate nang Rumah Sakit gawe nyambangi mbah e sing lagi lara. Mergo Mimi iku sek cilik dan kondisine lagi gak fit, makane dititipno nang konco ibuke. Nang kono, de’e dijak dolen karo anake koncone ibuke sing jenenge Lely. Lely iku sak tahun luwe tuwo timbang Mimi. Nang kono, Lely ngajak Mimi dolan opo ae. Mulai teko masak-masakan, dolan golekan, sampe mlayu mlayu. Pas enak-enak mlayu, Mimi gak sengojo nyenggol pot cilik sampe logor. Pas krungu muni pecahan, Mimi langsung panik. Opo maneh ndelok pot iku wes pecah, tambah keweden Mimi. Mimi langsung ngomong Lely nek pot e pecah. Ndelok pecahan iku, Lely langsung ngewangi Mimi gawe nyelidekno pecahan pot iku ben gak konangan ibue. Soale nek ibuke ndelok pot e pecah, pasti loro-lorone bakal diseneni, dan de’e wedi nek ibuke wes nyeneni de’e. Dadi mending diselidekno ae ben de'e gak diseneni.


Biyen pas sekolah SMA, koncoku iku tau ngalami perkoro sing iso diarani paling jembere sak umur uripe. Nah pengalam iku maeng kedaden pas deke mari istirahat terus nang jam terakhir, nah nang kursine maeng iku moro ono teleke kumbang ambek cecek, mergo kursine maeng nang ngisore pyane genteng sekolahan. Nah bocah bocah iku moro ngambu ora enak, terus goleki asale ambu iku, tibake dilunggoi karo koncoku maeng. Nah akhire deke yo isin lah, terus bocah-bocah yo ora wani parek-parek ambek deke mergo wedi kenekan teleke maeng. Yo ancene pas iku nang jam terakhir dadi bocahe langsung ijin muleh karo gurune soale wes isin.


Lelembut iku nyata anane. Salah siji makhluke Gusti sing ana ing dunya yaiku lelembut. Nalika ndelok lelembut kabeh wong mesti keweden, nanging ana sisan wong sing wis ora wedi amarga wis gelek ndelok lelembut. Supaya ora semaput yen ketemu utawa ndelok lelembut ana apike kanggo ngelakoni babagan iki. Nomer siji, nalika ketemu lelembut aja lali langsung iling marang Gusti. Langsung maca apa wae sing diiling kayata Ayat Kursi, apa ayat-ayat Alquran liyane. Nomer loro, jajal kanggo ora nggatekna lelembut iku. Anggep wae ora ana. Nomer telu, yen wis ora kuat banget donga karo merem sawise iku banjur mlayu sak banter-bantere.


Awak dhewe ora iso nyalahke kondisi kendaaran lan pengedara wae. Sing iso nyebabke kecelakaan kui uga medan dalanane. Dalan sing ora biasa kui iso gawe kecelakaan. Dalan biasa kui maksudku sing lurus lan ora okeh kelokane. Dalan sing wis nanjak lan kelokaane akeh kui iso luwih gampang gawe kacilakaan senadyan dalane kui alus lan roto. Nanging selama kui isih neng kota lan neng lemah sing luwih rata kui rodo aman. Nanging yen wis rodo mlosok neng deso kui, nek ora ati-ati iso gawe kacilakaan. Dalan sing akeh krikil lan pasire kui marake ban lunyu. Motor lan mobil luwih gampang tibo neng dalan sing koyo ngono. Opo meneh yen dalan neng deso kui durung aspalan. Dalane kui isih bener-bener seko lemah. Bakal luwih akeh kacilakaane neng kono.


sing jenenge klambi kembar yoiku klambi sing ancene podo plek ambek liyane maeng. Nah klambi iki saiki wes akeh ambek gampang ditemokno nang endi-endi mergo pabrik iku oleh gawe ora mok siji tok tapi sak pirang-pirang. Saiki wong iku akeh sing isin mergo perkoro iki maeng, padal sing kembar iku kan mok klambine tok ora sak wonge barang sing kembar. Tapi ngunu ae kadang iso garai masalah contohne koyok wong sing kembar klambine maeng dienyek ambek koncone sing akhire deke maleh isin, terus opo maneh sing ngembari iku maeng wong sing ora dikenal, tambah megilan oleh isin mergo iku koyok-koyok klambi diwei ambek wong liyo padal iku yo tuku.


Manungsa sejatine ora bisa dadi wong sing adil banget. Senajan ora bisa adil banget, nanging kene kudu bisa duweni usaha kanggo bisa nindakake babagan sing adil njng wong liya. Nanging yen kene diadepake karo situasi lan kondhisi kene diperlakukan ora adil kene ora apa-apa kanggo muring-muring. Perasaane kene iku valid. Nanging sawise iku kene kudu sadar yen sakjane ana hikmah nalika kene diperlakokake ora adil. Nomer siji kene dadi ngerti yen ngelakoni babagan sing adil iku angel banget. Nomer loro kene bisa sinau babagan empati karo wong liya sing ngalami ketidakadilan. Sing terakhir, kene bisa sinau kudu bisa nyuarakke keadilan supaya ora ditindhes karo wong liya.


Telek khewan sing paling mangkeli kui telek cecak. Cecak kui nelek iso sembarangan banget. Dheweke bakal kerep nelek neng ruangan utowo kamar sing ora kerep dienggoni. Koyo neng omahe budhe, ono siji kamar turu sing arang dienggoni. Neng duwur kasure kui, aku iso delok akeh banget telek cecak neng duwure. Awale kui kamare aku lan adiku. Biyen pas kerep dono, aku kerep turu neng kamar kui. Nanging saiki, pas aku lan adiku wis arang ngenip, dadi males aku turu neng duwur kasure. Telek cecake kui marake aku jijik lan wegah aku turu neng kono. Misale wis diresiki, aku isih tetep kebayang yen neng kono kui bekas telek cecak sing akeh mau.


Sopo se sing diguyu koncone sak kelas terus ora isin nag ngelakoni perkoro sing ora pantes? mesti kabeh bocah iku bakal isin nag ngalami perkoro iku maeng. Nah tapi nag ancene guyune iku maeng polahe ora termasuk ngelakoni perkoro sing ancene ora pantes dilakoni yo ora atek isin mergo iku wes lumrah. Nah biasane sing garai bocah sing diguyu bocah sak kelas iku isin yoiku polahe ngelakoni kesalahan sing ancene ora pantes dilakoni contohne koyok nyontoh garapane koncone sing wes mari terus konangan gurune akhire didekno nang ngarepe bocah akeh ambek nang ngarepe kelas. Nah perkoro nginiki kan ancene marakno bocah iku maeng isin.


Salah siji jenis permainan sing murah meriah tapi seru iku jenenge permainan gigi buaya. Permainan iki permainan sing cocok didoleno ambek dulur-dulur utowo konco-koncomu. Cara dolene yo gampang. Awakmu karo konco-koncomu gentian metek untu boyone. Nek onok salah siji sing salah metek, mulut boyo bakal ketutup dan tangan wong iku bakal ‘kepangan’. Nek wes ngono, wong iku bakal kalah. Pemenang ditentukno teko uwong sing isok bertahan metek untu sing bener. Nang kene, awakmu kabeh gak onok sing isok nebak endi untu sing salah soale bakal gonta-ganti nang ben permainan. Sensasi kaget dan menegangkan iku seru banget dan marai menantang sisan. Dadi gawe awakmu sing binyung nggolek permainan gawe didoleno karo koco utowo dulu, permainan gigi buaya iki isok dadi pilihanmu.


Identitas lan ciri khas kuwi penting kanggo wong sing urip ning lingkungan sing rame lan uga akeh maceme, apa maneh urip ning lingkungan sing penting banget kaya urusan gawean lan uga urusan ning instansi pendidikan. Akeh wong sing sering kisinan amarga salah ngundang, banjur ana urusan sing salah dialamatke amarga identitas fisik sing sing mirip iki. Saka kasus iki, bisa disimpulake yen identitas kuwi penting banget kanggo wong amarga ciri khas kuwi bisa dadi salah siji indikator kanggo ngenali wong. Amarga kuwi, awak dhewe kudu wani tampil bedha ben bisa dikenal lan uga wong ora salah ngundang amarga awak dhewe mirip karo wong liya.


Aku kuliah neng kampus impianku, UGM. Neng kono, aku kuliah neng jurusan Sastra Indonesia neng Fakultas Ilmu Budaya. Pas pertama kali sikilku midak kampus kui aku ngeroso koyo ngimpi. Ora nyongko, aku isi sinau sastra lan boso neng fakultas sing tak idam-idamke. Fakultas kui panggone cerak karo Graha Sabha Pramana, dadi lokasine ono neng tengah-tengah UGM, ora angel goleke. Dibandingke karo fakultas liyane sing cerak-cerak kono, kampus kui kampus sing paling rindang. Akeh wit-witane. Sing paling tak senengi seko fakultasku kui perpustakaane. Akeh koleksi buku sing ora iso ditemoke neng perpustakaan kota lan propinsi. Aku iso moco akeh buku-buku sastra lan sejarah sing tak senengi.


Ana sing ngomong yen bocah wedhok iki awake luwih mambu saka bocah lanang lan marai isin amarga zat lan hormon sing ana ning awake bocah wedhok iki luwih akeh ngetokake racun lan uga kelenjar keringete luwih akeh. Bocah lanang iki ora mbutuhake parfum akeh senajan rampung aktivitas ning jaba, tetep ora sepira mambu yen dibandingake bocah wedhok. Nanging ya ana sing ora percaya karo mitos iki amarga mambune awak kuwi tergantung saka hormon, zat sing dikonsumsi kaya rokok, alkohol, lan sak panunggale, panganan, lan uga genetik. Dadi anggepan wong wedhok luwih mambu luwi ora sekabehe bener amarga isih ana faktor liyane sing berpengaruh.


Panggonan sing asing kuwi ora mung babagan negara, omah, utawa lingkungan fisik liyane. Nanging uga bisa dadi lingkungan sosial. Lingkungan sosial iki bisa nentokake awak dhewe bakale tetep urip tanpa rasa wedi apa ora. Sing dadi masalah gedhe yaiku yen lingkungan sosial iki ora nerima kondisi awak dhewe amarga dianggep bedha. Miturut para ahli sosial, para pendatang iki bakal luwih gampang yen bisa adaptasi karo aturan adat setempat. Kamangka kanggo ngurangi rasa wedi amarga ora kenal, wong luwih milih adaptasi marang cara urip wong setempat. Banjur yen wis bisa adaptasi, wong uga bisa mulai sinau luwih akeh saka para penduduk kuwi.


Aku rodo wedi yen misale aku lagi dhewekan neng omah. Soale perumahane omahku rodo sepi. Sakdurunge mlebu perumahanku kui kudu ngeliwati deso dilit lan neng jejer-jejere isih okeh sawah. Dadi pas wengi, daerah omahku kui pancen peteng banget. Opo meneh neng perumahan kui wis tau ono kedadean sing ora anak. Tonggoku kui tau kecolongan. Perhiasan-perhiasan karo montore ilang pas kedadean kui. Untunge, ora ono korban seko kedadean kui. Ngerti yen ono tonggoku sing kecolongan, aku dadi makin wedhi. Sing marake aku tambah wedi kui, posisi omahku sing ono neng paling ngarep perumahan, wis paling ngarep omahku uga langsung ngadep dalan gedhe meneh. Wong sing duwe niat ala dadi luwih gampang yen arep ngerampok omahku.


Sopo ae pasti bakal ngeroso wedi nek mbarine dadi korban pelecehan seksual, termasuk awak dewe. Gak mek psikis tok sing ancur, tapi korban iku isok maleh trauma berkepanjangan nang kehidupan sosial. Gawe awakmu sing tau dadi korban pelecehan seksual, onok pirang hal positif sing isok mbok lakoni. Siji, ojok nyalahno awakmu dewe. Ilingo, pelaku iku sing sempel, guduk awakmu sing salah. Loro, pilih wong sing tepak gawe curhat. Perlu digatekno, ceritone iku nang pendengar aktif sing isok merbaiki suasana atine awak dewe. Telu, ciptakno suasana sing nyaman ben isok mikir jernih dan proses pemulihan e luwe cepet. Papat, ojok terus mbahas perkoro pelecehan iku. Tambah sering diomongno tambah lara atimu. Limo, ngelakoni konseling ambek psikolog nek awakmu temenan butuh.


Rasa wedi lan kuwatir lumarah banget dirasake kanggo wong-wong sing ono neng lingkungan sing anyar. Nanging rasa sing ora penak kui ora entuk dadi alesan supoyo awak dhewe ora jajal neng panggon-panggon sing durung awak dhewe kunjungi. Lunga neng panggon asing kui akeh manfaate kanggo awak dhewe. Awak dhewe dadi iso entuk wawasan sing luwih omba. Sing keloro, awak dhewe dadi sio ngerti carane konconan utowo bergaul karo wong-wong sing tabiate beda seko wong-wowongan neng lingkungan omah. Iki uga artine, awak dhewe dadi iso duwe luwih akeh konco. Awak dhewe uga entuk akeh pengalaman seko perjalanan neng panggon asing kui. Awak dhewe dadi ngerti carane beradaptasi neng werno-werno kahanan.


Duwe tabungan kui penting. Tujuane kanggo tuku barang utowo keperluan sing durung iso dituku saiki. Cara nabung kui akeh. Salah sijine iso nganggo nyisihke seko pendapatan utowo gaji tetep. Seko gaji kui biasane diporo meneh, endi bagian sing dienggo kebutuhan, ono sing dienggo tabungan, dana darutat, lan hiburan. Proporsine iso werno-werno, tergantung penghasilan ben sasine lan keperluane, ono sing masing-masing 30% kanggo kebutuhan, dana darurat, lan tabungan. Lan sisane iso dienggo kanggo hiburan. Nanging, aturan kui iso diowah dhewe-dhewe. Nabung ugo iso nganggo duwit seko penghasilan tambahan. Dadi gaji pokok kui kabeh dienggo kanggo kebutuhan ben sasine. Kanggo nabung, golek penghasilan seko gawean sampingan.


Koncoku tau ngalami perkoro sing jarene deke iku jemberi sak uripe. Nah perkorone yoiku pas deke dikongkon maju ora polahe kon ngerjakno tapi dikongkon joget koyok wong wedok nang ngarepe bocah sak kelas polahe deke iku ngantu. Nah perkoro iku asline se ojo jijiki, tapi deke iku ngarani nag perkoro iku termasuk perkoro sing paling jijiki. Nah sing garai jijiki iku maeng yaiku jogete maeng sing koyok bocah wedok, nah perkoro iki asline kan ora jijiki. Tapi ancene sing ngetokno roso jijik iku maeng kan teko pikirane menungso sing ngelakoni perkoro iku maeng. Mangkane nag pikirane wong sing ngelakonio perkoro iku maeng nganggep nag iki jijiki yo maleh jijiki.


Lingkungan sing sehat kuwi bisa diarani sehat yen sekabehe resik lan uga ora ana babagan sing bisa nimbulake penyakit kaya sampah lan uga limbah. Anane kegiyatan PKK kudube bisa dimanfaatke kanggo ngolek gagasan sing apik ben lingkungan tetep resik lan ora kerasa kumuh. Program PKK sing apik kanggo pemberdayaan lingkungan iki biyasane babagan ngolah sampah lan uga manfaatke limbah dadi barang sing luwih berguna. Nanging PKK iki kadhang mung dimanfaatke kanggo arisan lan kumpul biyasa nanging ora ana proyek. Kamangka, amarga PKK iki penting kanggo lingkungan, mulai dadekake PKK iki sarana kanggo ngapiki lingkungan ben sehat lan uga tambah asri.


Wingi, pas lagi beres-beres kamar, aku nemu barang sing disik kui tak goleki. Ora nyangka aku iso nemu barang kui neng buri lemari buku. Barang sing tak maksud kui barang sing dikei konco-koncoku pas aku pindah seko Bogor neng Yogyakarta. Pas aku nemu kenang-kenangan kui debune okeh banget. Bar rampung beberes kamar, aku ngeresiki barang kui. Kondisi barange kui isih lumayan apik, mung pinggire kui ono sing cuil. Barange kui ono dua bagian. Bagian sing pertama kui papan plastik ireng sing dipojoke ditempel fotone konco-koncoku. Bagian sing keloro kui papan plastik iring sing ditulisi nganggo tinta sing timbul werno oren.


Onok uwong sing seneng banget nduweni klambi kembaran, bah iku karo gendaane utowo karo sahabate. Biasane iku wernone bakal podo terus desain e bedo, utowo maleh kembar plek ket desain sampe werno. Mungkin iki aku tok sing ngerasakno, tapi ben ndelok uwong sing nganggo klambi kembaran ngono iku kesane norak pol koyok kordes. Aku nduwe alesan opo’o klambi kembaran iku norak. Siji, marakno jati dirimu sebagai individu iku gak ketok maneh, dadi terkesan kehilangan jati diri. Loro, ngetoki posesif nang gendaan utowo sahabat iku mau. Telu, ketok naif e. Papat, berlebihan ae kesane. Terakhir, yo norak ae. Pokok aku gak seneng ndelok uwong ndang nganggo klambi kembaran, sak liyane seragam lho ya.


Penyakit autoimun yaiku penyakit sing kondisi sistem kekebalan awak bisa balikm nyerang marang organ liyane. Penyakit iki sering ora disadari lan bisa muncul tanpa ana tandha sing jelas. Kamangka penyakit iki bisa marai wong bingung lan ngerasa ora kenal awake dhewe uga mesti ana rasa kaget uga waspada amarga penyakit iki kadang ora dirasa. Ana 80 jenis penyakit autoimun. Tandhane penyakit iki uga mirip kaya penyakit biyasa kaya kekeselen, pegel linu, gatel, rambut rontok lan uga gringgingen. Nanging penyakit iki bisa nyerang kapan wae. Kuncine yaiku njaga kesehatan lan nutrisi sing ana uga sing sregep olah raga ben imun kejaga.


Adikku saiki ulang taun kaping 1. Senajan isih umur setahun, ing kaluwargaku wis mesti dirayakna. Saiki panggon kanggo ulang taune adhiku ana ing salah siji restoran KFC. Panggone dihias apik banget. Ana balon maneka warna sing nemplek ana ing tembok. Ana foto-fotone adhiku nalika isih kawit lair lan foto bareng sak kaluwarga. Kuene uga dicepakne kue model spongebob soale adhiku seneng banget karo spongebob. Nalika adhiku teka, dheweke ketok seneng banget lan kaget ndelok foto-fotone nganti nangis amarga wedi. Kaluwargaku liyane sing teka uga seneng banget amarga bisa ngerayakna ulang taune adhiku sing umure wis setaun iki lan pada donga supaya adhiku dadi bocah sing pinter, seger waras, lan bisa nggawe bangga wong tuwane.!


Wayae udan-udanan mesti akeh klambi sing ambune ora enak. Nah biasane wong sing gawe kalmbi nginiki bakal isine megiolan nag dianggep ambek diomongi ambune ora enak mergo klambine sing ambune ora enak. Padal klambine maeng iku asline ora endut, tapi wong sing ngomong iku biasane ora nganggep ambek ora ero iku nag klambi resik tapi yo dianggep ae klambine endut. Perkoro iku maeng iso dadekno wong sing dianggep ambune ora enak maeng maleh isine megilan mergo koyok-koyok ora tau resik-resik awak. Padal deke iku mesti adus ambek resik-resik terus. Yo ancene nag wonge maeng kuline ambu wangi mesti bakal isine megilan, tapi nag wes biaa yo ora ngurus.


Sak liyane evaluasi kanggo ndelok kemampuane awak dhewe, PHK iki sajane ya bisa ngewenehi kesempatan kanggo awak dhewe ben bisa golek peluang liyane, kaya contohe bisa melu kelas online sing sertifikate bakalan dinggo nambahi portofolio utawa hasil kerjane awak dhewe ning daftar riwayat hidup. Kelas-kelas online iki uga bisa kanggo ngisi waktu disambi nggolek-ngolek gawean. Rampung melu kelas online, awak dhewe bisa ndandani daftar riwayat hidup sak durunge dinggo daftar ning perusahaan anyar maneh. Sing didelok saka manajer penerimaan karyawan kuwi ya kemampuan sing wis tersertifikasi ning daftar riwayat hidup kuwi. Kelas online iki bisa diakses ning internet. Carane gampang uga ora repot.


Ning buku biologi, sering ditampilake ana jamur sing bisa marai buah-buahan dadi bosok. Jamur iki uga bisa nyerang roti lan marai panganan iki dadi ireng warnane. Jamur iki ana amarga buah sing wis dibuka iki ora dideleh ning jero kulkas. Amarga jamur bisa nular liwat angin, jamur iki menclok ning panganan liyane lan mbosokake panganan kuwi. Jamur iki bisa marai panganan dadi empuk banjur ngetokake lendir lan cairan sing ngundang laler sing berkembang biak ning panganane. Jamur sing ana ning panganan iki bisa marai diare, muntah, lan uga bisa marai muntah. Miturut penelitian, jamur sing ana ning panganan iki uga bisa marai kanker pencernaan.


Jaman saiki, akeh bocah enom sing njajal ngelakoni akeh kebiasaan lunga menyang ngendi wae dewan amarga ngilangake rasa ketergantungan marang kanca. Bocah iki duwe pilihan lunga karo kanca, nanging akeh sing milih dhewe amarga pengen ngerasakake piye adrenalin lan cara urip dewenan. Kamangka ana sing jenenge solo trip utawa lunga dewean menyang panggon wisata uga panggonan sing ora dikenal. Kamangka, akeh wong sing kaping sepisan ngadakake acara lunga dewe iki persiapane luwih akeh yen arep lunga amarga ora ngerti kebutuhane dhewe apa wae. Saka cara iki, wong ya uga bisa ngenali awake dhewe tanpa ngerasa wedi ditinggal dewean karo kancane.


Kahanan sing paling sedih kedadean neng keluargaku kui pas ono 2 anggota keluarga sing sedo ning dino sing podo. Pas kui aku isih SD kelas 3. Ngerti-ngerti aku dipetuk karo jemputan pas mangan awan, sendayan kudune dipetuk bar jam 3. Neng mobil kui, aku bingung ono opo kui. Pas tekan omah, aku delok gendero kuning. Artine ono keluargaku sing sedo. Aku mlebu omah kui isih bingung banget. Neng omah kui ngerti-ngerti wong dadi akeh lan akeh uga sing ora tak kenal. Sebagian wong sing tak kenal kui nangis. Trus, aku lagi ngerti yen sing sedo kui buleku. Ora let suwe, aku delok bapaku dibopong medun. Jarene, arep digowo neng rumah sakit. Ora ono sing nyongko bapak uga sedo dino kui. Eyangku sing bar bali seko makame bulek, nangis kejer krungu  brita kui.


Jember ambek panganan sing mambu iku bakal kedaden nang kabeh wong soale sing jenenge panganan bosok iku iso marakno wong iku kepikiran karo panganan sing liyan-liyane sing ono nang pinggir-pinggire. Nah sing garai jijike iku yo ora mok panganane sing bosok tok, tapi yo karo panganan sing ono nang pinggir-pinggire maeng mergane kepenclokan kewan sing mari idek-idek pangangan sing bosok maeng. Tapi nag ancene wong iku maeng wes biasa ngadepi perkoro koyok iku maeng yo jelas ora masalah soale wes biasa, tapi kanggo wong sing durung biasa ambek lagek awitan yo bakal nyengir-nyengir koyok sapi diwei dedek mampu sing ambune banger ambek kecut.


Kabeh wong kuwi ora mesti iso urip dewean amarga kabeh uwong duwe toleransi sing bedha marang rasa sepi. Nanging rasa ora nyaman iki uga ora ngerti bisa teka marang sapa wae. Kesepian iki ora mung bisa nimbulake rasa wedi, nanging uga bisa nimbulake rasa stres lan uga dadi pemicu marang babagan sing ora dikepengenake kaya rasa bunuh diri. Rasa sepi iki kadhang ora disebabake rasa individualisme sing dhuwur, nanging uga amarga keadaan kaya bencana alam lan wabah penyakit. Kamangka, awak dhewe kuwi wajib dadi kanca sing apik lan paham babagan keadaan kanca. Aja nganthi dadi wong sing egois ben kanca ora dewean lan stres.


Pasti awakmu sering banget nemoni uwong sing rame-rame gawe macakno surat Yasin gawe wong sing lagi sakaratul maut. Jare wong-wong iku mau, macakno surat Yasin iku onok nang hadits. Tapi nek didelok maneh dan ngerungokno pendapate akeh ulama, hadist iki dinilai dhai’f sanad e alias lemah. Teko akehe pendapat para ulama, isok dirangkum dadi rong alesan. Siji, onok rong perawi sing majhul alias gak dikenal, yaiku Abu Utsman ambek bapakne. Loro, onok idhthirab utowo kegoncangan nang sanad e. Dadi istilahe ngono awakmu gak perlu gawe macakno surat Yasin gawe wong sing sakaratul maut. Lapo ngelakoni hal sing gak diajarno ambek Rasulullah SAW kan yo.


Ana wong sing ora bias nganggo parfum amarga feromon sing dihasilake yen kena kandungan kimia saka parfum iki bisa tambah mambu lan marai isin yen ketemu wong. Amarga kuwi, alternatif kanggo permasalah iki yaiku nganggo tawas. Tawas kuwi kalebu salah siji jenis watu mineral sing fungsine bisa kanggo macem-macem. Watu tawas iki uga bisa kanggo njernihake banyu lan uga kosmetik, yaiku fungsine kanggo ngilangi mambu awak amarga sifate absorbsi utawa nyerep cairan utawa keringet. Tawas iki ora ngetokake mambu lan bisa nyumbat keringet nanging ora nimbulake penyakit. Wernane watu iki putih rada transparan. Cara nganggone dicelup banyu banjur dioles ning bagian awak.


Awak dhewe kudu ngerungoke nasihat sing diandani wong tuwo. Jenenge wae wong tuwo, artine piyambakipun umur luwih tuwo seko awak dhewe, artine wong tuwo kui duwe luwih akeh pengalaman seko awak dhewe. Nanging, awak dhewe sebagai anak sok ngeluwehke nasihat-nasihat kui. Iki iso dadi perkoro sing gedhe lan awak dhewe bakal nyesel ora ngelakoke opo sing wong tuwo awak dhewe kandani. Awak dhewe ngeroso luwih ngerti opo sing awak dhewe lakoke saiki. Padahal awak dhewe lali yen wong tuwo kui wis tau ngerasake opo sing dirasake dhewe saiki nanging awak dhuwe durung ngerasake opo sing wong tuwo alami. Opo meneh karo wong tuwo kandung. Awak dhewe kui darah daginge dee. Dadi sifat-sifate sitik okehe bakal nurun.


Tekan kelas awal kelas 3 SMA, aku durung ngerti bar lulus mengko arep ngopo. Kepengine kuliah, nanging isih durung yakin arep kuliah neng jurusan endi. Awale aku pengen ngelanjutke studi ning jurusan ekonomi, manajemen. Pas kelas 2, mergo melu penelitian sejarah, aku pengen mlebu jurusan sejarah. Tekan pas lagi ono acara kartinian, konco-konco kelasku foto-foto nganggo kertas sing ditulisi jurusan impiane. Aku isih bingung arep nulis opo neng kertas kui. Embuh kepiran opo, aku pas kui nulis Sastra Indonesia UGM. Lan akhire, alhamdulillah, aku iso ketompo neng jurusan lan universitas sing tak tulis kui liwat jalur SNMPTN utowo jalur undangan.


Nang suatu ikatan pernikahan, iku pasti janjine bakal setia gawe terus bareng sampe ajal menjemput. Tapi ancen cobaan nang pernikahan iku onok sembarang kalir jenise. Salah sijine iku perkoro selingkuh. Sopo ae isok berpotensi gawe ingkar janji dan berpaling teko pasangane. Tapi, nek wong niat ket awal nikah iku gawe ibadah dan memenuhi amalan sing diutamakno agama, pasti bakal mikir ping bolak balik nek kate selingkuh. Gak onok agama sing ngolehi gawe selingkuh, dan kabeh hukume iku duso. Dadi uwong nek ket awal wes eroh koyok ngono, ben bosen ambek pasangane pasti njaluk dungo ben de’e isok balik ngerasakno kehangatan ben karo pasangane.


Mbarine perikso untu, aku dikeki resep karo dokter e dan obate isok dituku nang Apotek. Gak atek ngenteni engkok, aku langsung budhal nang Apotek mbari teko klinik mau. Pas nang kono, aku ngekekno resep nang bagian kasir, terus dikon ngenteni ae. Aku nurut ae dan aku ngenteni nang kursi tunggu sing onok nang kono. Aku ngenteni sambil dolanan hp. Wes lewat sak jam, jenengku durung diceluk. Mergo ngeroso kesuwen, aku takon nang kasir e, obatku wes mari diracik ta ga. Terus kasir e njupuk resepku sing sek digeletakno nang mejo kasir iku. Aku langsung emosi dan ngongkon gawe cepet nggaweno. Dan bener ae, gak sampe 15 menit obate wes mari. Mbari bayar, aku negur kasir e ben gak ndlahom.


Nentoke sing salah neng kasus perselingkuhan kui ora segampang sing awak dhewe bayangke. Sing cetho, iki dudu perkoro gender. Lanang lan wedok duwe kesempatan selingkuh sing podo. Yen golek akar masalah perselingkuhan kui komunikasi. Sing lanang ora iso ngomong opo sing dheweke pengeni seko pasangane lan sak walike. Yen wis ono sisih sing ngeroso kepinginan utowo kebutuhane kui ora terpenuhi. Dheweke bakal jajal golek opo sing ora dientoke kui neng wong liyo. Seko sudut pandang iki, sing salah loro-lorone. Yen seko awal iso ngomong sing bener opo sing dheweke masing-masing harapke seko pasangane lan duwe komitmen gawe ngelakoni kui, kemungkinan selingkuh kui bakal ora ono.


Wong sing ora ngerti patrap iku akeh banget. Tuladhane yaiku nalika antrian dheweke ora gelem antri lan akhire nyerobot. Iki biasane akeh ditemokake ana ing pasar, panggon blanja, panggon ndelok konser, lan panggon sing biasae nggarai wong pada ngantri liyane. Biasane wong sing nyerobot antrian iku wong sing males lan wegah kanggo melu ngantri saengga kepengin langsung maju saenake dewe lan nggawe rugi wong liya. Yen ana wong sing kaya ngene kene kudu teges lan negur wong iku. Ora perlu wedi amarga iki pancen wis ngelanggar aturan sing ana. Yen wonge balik ngamuk utawa muring-muring, kene bisa lapor ning satpam utawa petugas keamanan liyane.


Jedhing sing khusus digawe kanggo difabel iki wis akeh diterapake ning akeh panggonan umum. Nanging, jedhing difabel iki kadhang ora ana tengerane, dadi wong nondifabel uga bisa nganggo ning keadaan darurat. Yen kondisi ora darurat, iki ya ora oleh dilakoni amarga bisa ngerugikake wong lan dianggep ora toleran marang difabel. Kelakuan iki isih dadi babagan sing ngisin-isini ning negara liyane. Amarga aturan kuwi, sajane ya uwong kudune bisa luwih disiplin lan nggatekake wong sing ana ning sekitare, kalebu ndelok tetenger sing ana ning ngarep lawang. Kanggo manajemen gedung, uga kudune  nduwe panduan kanggo nduduhake ngendi wae toilet sing ana layanan difabel.


Ancene sing jenenge pengalaman sing marakno isin iku mesti ono nang uripe wong. Contohne koyok koncoku sing keturon nang sekolahan sampek dikongkong ngadek gurune mergo turu pas diterangno gurune maeng. Nah kudune nag ancene ngantuk yo ijin metu disek karo gurune terus raup ben ora sampek ngantuk. Nah ancene iku maeng kenemen yo kudu nang ijin ojo sampek gelakno gurune maeng, mergo nag sampek gelakno gurune mesti dadekno perkoro sing elek. contohne yo koyok dikongkon ngadek nang ngarepe kelas maeng sing akhire dadekno awake isin karepe dewe mergo ngelakoni perkoro sing ora pantes dilakoni nang ngarepe bocah akeh ambek gurune menisan.


Sing gawe awak dhewe wedi pas lagi dhewekan kui, awak dhewe ora ngerti kudu ngopo neng ana kedadeyan sing awak dhewe ora ngerti. Yen awak dhewe siap karo kabeh sing kemungkinan sing ono, awak dhewe bakal ora sewedi kui. Awak dhewe butuh wong liyo supoyo awak dhewe iso ngeliwati mangsa sing ora diduga kui. Awak dhewe wedi yen awak dhewe ora iso ngatasi masalah sing awak dhewe adepi dhewekan. Timbangane wedi mergo dhewekane, dheweke mungkin luwih wedi yen awak dhewe mengko bakal gagal. Awak dhewe wedi kelangan salah siji sing iso nyebabke awak dhewe berhasil ngedaline perkoro sing lagi diadepi.


Ngentut nang ngarepe wong akeh se prasaku ora lapo-lapo. Nah sing biasane marakno wong isin yoiku nag ngetute maeng sampek muni banget utowo pas ambune basine megilan iku sing marakno wong isin, tapi nag ngetute iku adem ayem ora ono surane yo ora ono ambune yo ora masalah mergo ora ono wong sing bakal ngerti nag wong iku maeng ngentut. Tapi yo ono sing paling ngisine maneh yoiku nag wes metu suorone terus dibarengi ambek ambu sing basine megilan, iku yo tambah ora karoan isine, opo maneh nag pas kedaden nang ngarepe wong akeh yo tambah marakno wong isin terus marakno wong liyo sing ngerti iku maeng yo jember mergo nganggepe wong sing ngetut iku koproh.


Tanggal 11 November wingi, aku lan keluargaku kesenengen amarga si Manis, kucingku nduwe anak. Kucing kuwi wis dianggep kaya keluwarga dhewe amarga wis diopeni wiwit cilik. Manis duwe anak 3, sijine werno putih kaya ibune, siji werna cokelat lan sijine kembang telon. Manis iki kucing kampung. Ning omah ya ora ana kucing lanang. Nanging anak-anake Manis kuwi metune apik kaya kucing ras campuran. Irunge pesek lan rambute dawa kaya anggora. Kayane bapake kucing-kucing iki saka bibit sing apik. Banjur karo bapakku Manis iki digawekake kandang sing luwih gedhe ben bisa turu karo anak-anake. Bayi-bayi kucing mau isih durung duwe jeneng lan kudu nyusu terus, kamangka ora diwenehake marang wong liya.


Tengeran jedhing lanang lan uga wedhok iki ora mung babagan mbedhakake gender lan privasi, nanging pemisahan iki uga ana kaitane karo kondisi fisik. Wong wedhok kuwi butuh usaha sing luwih kanggo buang air amarga organ sing diciptakake uga bedha karo wong lanang. Pemisahan iki wis ana wiwit jaman Victorian ning Eropa abad 18. Jaman biyen, wong wedhok ora bisa metu omah suwe-suwe amarga ora ana toilet sing disediakake khusus putri. Amarga kuwi, toilet wedhok iki diciptakake. Nanging, jaman saiki toilet wedhok kuwi dirancang kanggo kebutuhan liyane kaya  rias lan uga ana sing dadi siji karo ruang ganti popok bayi. Amarga kuwi, wong wedhok tetep nyaman lan ora isin salah mlebu jedhing.


Indra wis suwo banget dadi penyiar ning radio lokal sing ana ning daerahe. Indra iki wis kondhang lan uga sering banget ngomong ning ngarep umum. Nanging, ing sawijining dina, Indra iki ketekan bintang tamu kanggo wawancara ning radione. Bintang tamu iki yaiku salah siji seniman sing ana ning Jogja lan terkenal karo gayane sing nyentrik lan uga saka penampilane kaya kurang njaga karesikan. Nanging Indra kudu profesional lan uga tetep ngelakoni pengaweyane senajan pas siaran, Indra ngerasa kurang nyaman amarga ora sengaja keciprat idu. Untung bintang tamu dina kuwi wonge grapyak semanak senajan Indra angel konsentrasi amarga kuatir karo karesikane.


Panganan endut iku iso dadekno wong sing duwe panganan utowo wong sing masih iki maleh jijik mergo pangan iki kenek perkoro sing endut. Nah endute maeng iku nag nemen yo ora masalah, tapi nag endute iku sampek nemen ambek kenek perkoro sing rusok iku sing marakno masalah, iso-iso ae dadekno wong iku maeng gilamen mangkane ora gaok nak ono wong kadang ora mentolo delok panganan sing endut mergo deke iku kadang gampang jijikan ambek penganan sing endut. Nah tapi iku kabeh delok endute, nag endute iku maeng mok sak itik ambek ora sampek nemen yo isek kenek diresiki tapi nag endute iku maeng nemene megilan, yo mesti bakal ora iso dipangan.